lehen milaka pezeta urtean, doan orain | Revista - Part 3\nEsandakoa laburbilduz, hornitzaile baten edo bestearen aldera egiteko erabiltzaileak kontuan jaso behar duena, horrek eskaintzen dizkion prestazio-multzoa da: sarrerako abiadura, dei lokalaren bitarteko sarrera, asistentzi zerbitzua, altarekin batera ematen dizkiguten posta-kontuak eta guk egindako web orrientzat jasotzeko beren ordenadoreetan zenbat espazio gorde duten, alegia. Enpresa gehienek posta-kontu bakarra eta 5 – 15 megabyteko edukiera duen web orria ematen dute. Horretan ere, ia denek ordaintzen duen bezeroari baldintza hobeak eskaintzen dizkiote. Horrela bada, “profesional” edota “familiar” markekin adierazita, enpresa gehientsuek (Jazzfree, Airtelnet, Euskaltel, Zork, Canal21, Uni2) pagatzen duten bezeroei zerbitzu osagarri edo erantsiak eskaintzen dizkiete. Txosten honekin batera doan taulan, internautak erabakiak hartzeko lagungarri izan ditzakeen datuak eta iruzkinak azaldu ditugu. Aukera baten edo bestearen alde egitea ez baita kontu samurra.\nJoan aurreko orrira: « Merkatu berria


Irekia Eusko Jaurlaritza - Gobierno Vasco :: Kirol sektorearentzako 3K programak 10 urte bete ditu\nKirol sektorearentzako 3K programak 10 urte…\nEuskal Autonomia Erkidegoko kirol entitateen kudeaketaren hobekuntza helburu duen 3K prestakuntza eta akzio programak 10 urte bete ditu 2017an. Programa hau hiru Foru Aldundiek eta Eusko Jaurlaritzak antolatzen eta diruz laguntzen dute, eta EUSKALITek koordinatzen du. Hasi zenetik Bizkaiko, Gipuzkoako eta Arabako 250 kirol entitate baino gehiagok parte hartu dute programan.\n3K Programaren hiru urteak gainditzen dituzten kirol entitateek Kudeaketa Aurreratuari Diploma lortzeko aukera izango dute; hori Eusko Jaurlaritzak Kudeaketa Aurreratuaren arloan ematen dituen sarien eskemako lehenengo errekonozimendua da eta entitaterik aurreratuenak aitortzea eta Euskadiko kudeaketa praktikarik onenak identifikatzea du helburu. Orain arte 50 kirol entitatek baino gehiagok lortu dute Diploma hau.\nGainera, entitate hauetako batzuk haien kudeaketa sistemak hobetzen eta aurrera egiten jarraitu dute eta hiru kirol entitatek Kudeaketa Aurreratuari Brontzezko A lortu dute.\nErakunde antolatzaileak (hiru lurraldeetako Foru Aldundiak, Eusko Jaurlaritza eta EUSKALIT) gaur, martxoak 15, elkartu dira Euskalitek Zamudion duen egoitzan programaren 10. urteurrena ospatzeko eta hurrengo urteetan programak izan behar dituen lerro estrategikoak finkatzeko.


Nadia Erostarbek hirugarren postuan bukatu du Abanca Pantin Classic Galicia Pro txapelketa - basqueteam\nNadia Erostarbek hirugarren postuan bukatu du Abanca Pantin Classic Galicia Pro txapelketa\nZarauzko surflariak erakustaldia eman du Abanca Pantin Classic Galicia Pro txapelketako final-laurdenetan, Melania Suarez kanariarra ezustekorik gabe gaindituta. Nadiak 12.07ko puntuazioa lortu du eta Melaniak 8.50ekoa.\nNadiak estatuko surflari onenetakoa dela erakutsi du txapelketa osoan zehar, surf moderno eta oldarkorra eginez. Hala ere, finalerdian Teresa Bonvalot izan du aurrez aurre, azkenean txapelketa irabazi duena.\nPortugaldarrak maniobra itzelak eginda, olatu onak pilatu ditu txandaren amaieran, (7.33 eta 7.00) baina Nadiak ezin izan du ezer erantzun horren aurrean, ezbaititu aurkitu hainbat maniobra kateatzeko olatuak. Hala eta guztiz ere, zarauztarra oso pozik agertu da covid-19ak sortutako pandemiaren ostean jokatu den lehen surf txapelketa handian egindako lanarekin.\nMaialen Chourraut Basque Teameko palistak zilarra jantzi du Seun\nTxapeldun olinpikoak zilarrezko domina lortu du K-1 kategorian denboraldiko hitzordu garrantzitsuenetakoan, Munduko Kopako azken proban, Seu d´Urgellen. 2017an brontzea erdietsi zuen bertan eta urrea 2016an. Lasartearra oso sendo aritu izan da asteburu osoan, ondo baino hobeto ezagutzen duen eta askotan dominak ematen dizkion kanalean. Maialenek hirugarren postuan bukatu zuen atzo K-1eko lehen sailkapen txanda eta […]\nBasque Teameko Jon Santacana eskiatzaileak Pyeongchangen lortutako zilarra aurkeztu eta bere bosgarren Jokoetan egindakoa arrakastatzat jo du\nDonostiarrak hiru diplomarekin eta zilar batekin, bere bederatzigarren olinpiar dominarekin, itxi du denboraldia Jon Santacana oso pozik azaldu da bere bosgarren eta azken Paralinpiar Jokoetan, Pyeongchangeko Jokoetan (Hego Korea) egindako lanarekin. Kultura eta Hizkuntza Politikako sailburua den Bingen Zupiriak, Basque Team Fundazioko koordinatzailea den Olatz Legarzak eta Kirol Egokituaren Euskal Federazioak lagunduta, Koreako hitzordu handiko […]


Pío Barojaren biografia\n"Zintzoa zen, bere buruarekiko leiala, fikzioa eta itxurakeria higuin zituen: horra haren arimaren, artearen eta bizitzaren ardatza eta motorea"\n(Pío Barojari buruzko ideiak)\n"Une honetan norbait etorriko balitz berton gaudenetarik aurpegi gizatiarrena duenari mezu bat emateko aginduarekin, batere zalantzarik gabe Barojari emango lioke"\n"Etika-egarri bizia dut; berezkoa, nik uste"\nPío Baroja euskal herritar nobelagilea Donostiako Okendo kalean jaio zen 1872ko abenduaren 28an eta Madrilen hil zen 1956ko urriaren 30ean. Betidanik, eta bereziki, 1912an Bidasoako nafar eskualdean "Itzea" famili etxea eskuratu zuenez geroztik, Don Pío bere Euskal herriari oso lotua bizi izan zen, eta bere jarrera, munduaren gaineko begirada, eta bere-berea zuen historiaren zentzua, oso loturik daude herri horren paisaia, memoria eta pentsamoldearekin. Baroja intelektualaren eta gizonaren bizitzako ibilbidean, inondik ere bere garaiaren adierazgarri den horretan, azpimarratzekoak ditugu, alde batetik, independentea, ezkortasuna eta eszeptizismoa, eta, bestetik, haren narrazio obra berezia, osotasunean hartuta gure mendeko literaturako begirada benetako eta hunkigarrienetariko bat dela esan daitekeena.\nHiri batean baino gehiagotan bizi izan zen arren (Madrilen, Iruñean, Valentzian) beti izan zion jaidura berezia Donostiari; ez, halere, hango gizon publikoen jokabideei. Itsaso ondoan jaio izana askatasunaren seinale iruditzen zitzaion. Behin, 1935eko abenduaren 15ean Udal Museora (gaur San Telmo Museoa) joan zenean, Victorio Macho eskultoreak kolegiatarako berari egindako busto bat inauguratzera, honako hitzok esan zituen: "Nire oroipena ezkutatzen bada, eta bustoak hor irauten badu, pozik nengoke, ahal balitz, etorkizunean begiratzen dion jendeak jakin baleza irudi horren eredu izandako gizona egiaren zale amorratua, hipokrisiaren eta gezurraren gorrotatzailea, eta, bere denboran besterik bazioten ere, bere herria bihotzetik maite zuen euskalduna zela".\nPío Baroja Serafín Baroja Zornozaren semea zen. Aita, meatze-ingeniaria eta kultur gizona zen, Donostiako literatur bizitzan parte hartu zuena, izan ere liburuak eta bertsoak argitaratu zituen eta egunkari liberaletan gerrako kronikari izan zen. Ama Carmen Nessi Goñi zen, familian aurreko italiarrak zituena. Pioz gain, beste hiru seme-alaba ere izan zituen: Darío, 1894an hildakoa, Ricardo, pintore eta idazlea, eta Carmen, hau ere idazlea eta sentsibilitate handiko emakumea, Rafael Caro Raggiorekin ezkondua. Rafael Caro izango zen Barojaren obren argitaratzaile nagusia.\nBarojak bere aitona Pio Barojarengandik hartu zuen izena. Aitonaren aita, Rafael, Gipuzkoako Oiartzungo farmaziako kudeatzailea izan zen. Rafaelek, nobelagilearen birraitonak, "La Papeleta de Oyarzun" aldizkaria eta Napoleonen aurkako gerra denboran, beste idatzi eta inprimaki batzuk argitaratu zituen. Geroago, aitonak "El liberal guipuzcoano" aldizkaria argitaratuko zuen Donostian, 1820-1823an. Barojatarrek sasoi horretan argitaratu zituzten liburuen artean daukagu La Historia de la Revolución Francesa, Thiers-en hamabi liburukiko obra, Miñano abateak itzulitakoa. Rafael Barojaren semeek, Ignacio Ramonek eta Piok, inprimategiko negozioarekin jarraitu zuten eta Pioren seme bat, Ricardo, nobelagilearen osaba, Donostiako "El Urumea" aldizkariaren argitaratzaile eta factotuma izango zen hainbat urte beranduago. Ingurune horren eraginez, noski, Pio Barojak inprentarekin zerikusirik zeukaten gauza guztiekiko zaletasuna zuen, eta kultur giroan hazi zen.\n1879an familia Madrilera joan zen bizitzera eta 1881ean Iruñera. Bost urte egin zituzten Iruñean, idazle gaztetxoaren prestakuntzan oso garrantzitsuak. Han jaio zen Carmen Baroja, Julio eta Pio Caro Barojaren ama. 1886an, ostera Madrilen, Las inquietudes de Shanti Andía (Xanti Andiaren kezkak) liburuaren egileak batxilerra bukatu zuen eta, hurrengo urtean, medikuntzako ikasketak hasi zituen Unibertsitate Zentralean. Bere familia Valentziara bizitzera joan zelarik, hango unibertsitatean amaitu zuen karrera 1891n, baina Madrilen doktoratu zen 1894an minari buruzko tesi batekin : El dolor: Estudio Psicofísico (Mina : Azterketa Psikofisikoa). Urte berean hartu zuen Zestoako mediku plaza. Zestoan urtebete besterik egin ez zuen arren, erabakiorra izan zen bere idazle bizitzan. Bizipen horietatik sortuko zen bere lehen liburua, Vidas sombrías (Bizi terraltsuak).\nSendagile esperientziaren ondoren Madrilera itzuli zen 1896an, bere izeba Juana Nessiren okindegiaz Ricardo anaiarekin batera arduratzeko. Aldi horretan idazten jarraitu zuen eta, Aventuras, inventos y mixtificaciones de Silvestre Paradox (1901) nobelan, honako hau ipini zuen protagonistaren ahoan "Labartatarrak, hala zeritzek okin hauei- esan zion Silvestrek Ramirezi, zain zeudela,- jende bitxi xamarra dituk; bata pintorea duk, bestea medikua. Okindegi hau zeukatek, hala moduz dabilena, ez bata ez bestea ez direlako etxeaz arduratzen. Pintoreak ez dik pintatzen; lagun batekin batera makinak asmatzen dizkik; medikuak, berriz, noizean behin misantropialdiak izaten dizkik eta, halakoetan ganbarara alde egiten dik, han itxita, bakarrik egoteko".\nSasoi horretan bete-betean literaturari lotzea erabaki zuen eta Madrilgo egunkari eta aldizkarietan idazten hasi zen. 1899an Parisera joan zen: han Machadotar anaiekin harremana izan zuen eta Oscar Wilde eta Reclus ezagutu zituen. 1900ean, Vidas sombrías (Bizi terraltsuak), argitaratu zela Azorín ezagutu zuen, eta geroztik bizi guztian adiskide izan ziren. Espainiako hainbat herri eta hiritan barrena ibili zen, Darío de Regoyos, Ramiro de Maeztu, Ciro Bayo Segurola, Paul Schmitz edo anaia Ricardo lagun zituela, eta bidaia horietako bizipenak narrazioetan ematen zituen sarri. 1902an omenaldi bat egin zioten Madrilen, eta bertan egon ziren Galdós, Maeztu, Valle-Inclán, Azorín eta Mariano de Cavia. Hor ageri da bere denborako idazleen artean zeukan itzala eta kultur bizitzan bere idazlanak hartzen ari ziren balio gero eta handiagoa. 1903an Tangerrera joan zen "El Globo" egunkariaren gerrako berriemaile izateko. 1906an berriz alde egin zuren Londresera eta Parisera eta, hurrengo urtean, Suitzan eta Italian egon zen. Italiara, amaren jatorrira, berriro itzuli zen hurrengo urtean.\nPío Barojari kezka berezia sortzen zioten faktore etnikoek, eta garrantzi handia ematen zien familiako aurrekari biologikoek izaera taxutzen duten eraginari. Ildo horretan, honako hau idatzi zuren: "Ni, neure aurrekoengatik, euskaldun eta lonbardiar nahasketa naiz: zazpi zortziren euskaldun eta zortziren bat lonbardiar.\n"Ez dakit lonbardiar zati horrek (lonbardiarra jatorriz saxoia da, historialariek diotenez) eraginik izan ote duen nigan; baina zalantzarik gabe, euskaldun oinarriak eragina izan du, barne izpiritual, egonezin eta istilutsua eman baitit.\nNietzschek behin eta berriz azpimarratu du apolliniarraren (garden, argitsu, harmonikoaren) eta dionisiakoaren (ilun, suhar, nahasiaren) arteko desberdintasuna. Ni, nahita edo nahigabe, dionisiakoa naiz.\n"Barne dionisiako horrek bultzatzen nau ekintzazale izatera, dinamismora, dramara. Joera istilutsuak ez dit begirale lasaia izaten uzten, eta, ez naizenez, oharkabean, gauzak desitxuratu egin behar izaten ditut, gauzez jabetu nahi batean, begiratzeko senaren kontrakoa den edukitzeko senak hartara eramanda.\n"Istilurako eta ekintzarako joera horrekin batera -artean, jakina, Goyazale porrokatua izan behar dut eta, musikan, Beethovenzale-, etika egarri bizia dut; berezkoa, nik uste. Hortxe ageriko da, agian, lonbardiarra."\n1911an, Eugenio Abiraneta, Barojatarren ahaideaz hitz egiten familiari entzun ondoren, haren historia aztertzen hasi eta hogeita bi aleko Memorias de un hombre de acción liburu saila izango zena idatzi zuen. 1912an, Beran erositako etxea berritzen ari zela, aita hil zitzaion. Barojak etengabe idazten jarraitu zuen eta bere koinat Rafael Caro Raggioren argitaletxean argitaratzen. Rafael Caro 1913an ezkondu zen Pioren arreba Carmeneken. Urte horretan bertan idazlea Parisera joan zen eta han bazkaria eskaini zioten, Ignacio Zuloaga eta Vicente Blasco Ibáñez, besteak beste, tartean zirela. 1914an, Madrilen, Pio Barojaren iloba Julio Caro Baroja, antropologo eta etnografoa, jaio zen. Urte horietan zenbait hiritan (Bilbon, Bartzelonan, Donostian) hitzaldiak ematen, egunkarietan idazten eta bidaiak egiten jarraitu zuen. 1926an Europako beste hiru herrialdetara joan zen : Alemaniara, Herbeheretara eta Danimarkara. 1928an bere iloba Pio Caro Baroja, zinegilea, jaio zen eta, urte berean, Zalacaín el aventurero nobela zinemara eraman zuten, nobelagileak berak eta bere anaia Ricardok paper bana egin zutelarik.\nErrepublika iritsi zenean, 1931n, Baroja managaitzak ez zuen berotasun handirik sentitu, bestela ere inolako antolakunde politikorengatik inoiz sentituko ez zuen bezala. Horrek bere lagun José Ortega y Gassetengandik urrundu egin zuen, hura Marañón eta Pérez de Ayalarekin batera. Errepublikaren Zerbitzurako Elkartearen bultzatzaile nagusia izan zelarik. Ostera, anarkismorako zaletasun erromantiko bat adierazi izan zuen Barojak, testu batzuetan ageri dena. Inork ez ditu adierazi, noski, Barojaren sentimentuak, idazleak berak honako hitz hauetan bezain ongi. "Beti izan naiz liberal erradikala, indibidualista eta anarkista. Lehenbizi, Elizaren etsai; gero, Estatuaren etsai; bi botere haundi horiek borrokan ari diren artean, Elizaren kontra Estatuaren aldeko; Estatua nagusi izaten denean, Estatuaren etsai"\nJulio Caro Barojak argi eta garbi interpretatzen du Pio Barojaren jarrera hori: "Pertsonaren kontzientzian eragina izateko edo menperatzeko asmoz sortutako erakundeak gorroto zituen, edozein aldetakoak izakin ere; hala sozialisten ildokoak nola eskuin muturrekoak.Ezin zituen ikusi molde burokratikoetan antolatutako gizartean ongi kokatuta bizi diren pertsonak, eta, hala, anarkismoari zion begikotasuna bere izaeraren ezaugarri horretatik zetorkion. Ezinezkoa egiten zuen amets, alegia, pertsonaren merezimenduak bakarrik aitortuko lituzkeen gizartea. Eta horregatik, izaeraz liberala eta are anarkista ere izan arren, begirunez aitortzen zuen gizon handien handitasuna". pertsonaren eta indibidualismoaren defentsa hori behin eta berriz azaltzen da Barojaren literatur obrako pasarteetan, hala nola César o nada nobelan idatzitako hau: "Pertsonarena da errealitate bakarra Izadian eta bizitzan". Naturalismoaren defentsa horrek eraginda balio handia aitortzen zion Jose Migel Barandiaran apaiz eta etnografoari -besteak beste- eta haren esku jarri zuen Julio Caro Baroja bere ilobaren prestakuntza.\n1935ean, ama hil zitzaion urte berean, Espainol Hizkuntzaren Errege Akademian sartu zen, "Idazlearen prestakuntza psikologikoa" izenburuko sarrera hitzaldia eginez; erantzuna Gregorio Marañón doktoreak eman zion.\n1936ko uztailean, gerra zibilaren hasierak Berako Itzea etxean harrapatu zuen. Baroja, lagun mediku batekin, auzoko Doneztebe herrira inguratzen ari zen errekete talde bat ikustera irten zen, eta, taldekoren batek ezagutu zuelarik, fusilatu nahi izan zuen, "tradizioaren etsai" izateagatik. Atxilotu eta gartzelan sartu zuten. Hurrengo egunean askatu zuten eta Frantziara alde egitera erabaki zuen, gertaeren itxura ikusirik. Egia esan, Don Piok oso garbi adierazia zuen bere iritzia gai horretaz. Honela idatzi zuen 1914an : "Etika-egarri bizia dut; berezkoa, nik uste ... Egarri horrek, izaera istilutsuarekin batera, iraganaren etsai fanatiko bihurtu nau, pertsona antihistoriko, antierretoriko eta antitradizionalista, beraz (...) Antitradizionalista eta iraganaren etsai naizela esan dut eta halaxe naiz, izan, zeren eta iraganak -iragan guztiak eta bereziki espainola, gehien kezkatzen nauena ez baitzaizkit bikainak iruditzen, baizik eta beltzak, ilunak eta gizatasun gutxikoak". Erreketeekin izandako istilu hartan Baroja ezagututa, bertatik atera zuen Armadako ofiziala, gero, 1956an, jenerala zela, militar uniformez jantzita joan zen nobelagilearen hiletetara. Parisen pasa zuen Barojak gerra denborarik gehiena, unibertsitate hiriko Espainiako Ikastetxean. Aldi horretan artikulu asko idatzi zituen Buenos Airesko "La Nación" egunkarirako. Gerrako gorabeheren eraginez, Madrilgo famili etxea desegitea ere tartean, Rafael Caro Raggio, Barojaren koinatua, porrot eginik eta gaixo zegoena, oso gaizkitu zen osasunez.\n1941ean, berriro Itzean zegoela, bere memorietako lehen liburua idazten hasi zen, Desde la última vuelta del camino. 1943an Caro Raggio koinatua hil zitzaion. Dolu horri arreba Carmenena gehitu zitzaion 1949an, eta anaia Ricardorena 1953an. Pio Barojaren aldi horretako bizimodua islatua ageri da haren iloba Pio Caro Barojak Mexikon argitaratutako liburuaren izenburuan bertan : La soledad de Pío Baroja. Julio Caro Barojak ere egin ditu bere osabaren zenbait erretratu, batez ere Los Baroja liburuan.\nMitoak -neurri handi batean Barojari bere iritzietan erakusten zuen jarrera guztiz independientea inoiz barkatu ez ziotenek bultzatuak-, gizon triste eta zaputz bezala azaldu izan du idazlea, nahiz eta esperientziak kontrakoa frogatzen duela dirudien. Horrela, xamurtasunak eta poesiak haren bizitzaren eta obraren zati handi bat ulertarazten digute, eta hor daude, haren more sena eta bizizaletasuna ere, egia esateko, Schopenhauerren filosofiaren irakurle sutsu batengan espero litekeena baino askoz handiagoa. Julio Caro Barojak hau idatzia du horri buruz (1962): "Gure osabari buruzko idatzi gehienak irakurrita, gizon goibel eta zakarra zela usteko du edozeinek. Baina, egia esan, bere bizitzako ordu askotan eta askotan alaia izan zen; alaia, bere garaiko espainol idazleetarik inor izan denik uste ez dudan adinakoa. Etxean inork algaraz barre egin badu, era dionisiakoan, berak egin zuen. Gainerakoak nekezago, edo kutsu hotzagoarekin, egin dugu irribarre".\nGeldirik egon ezina zen Baroja izaeraz. Hala aditzera ematen dute, egin zituen bidaiek ezezik, baita bere kultura prestakuntzak ere. Eta halaxe erakusten du, bai pentsamentuaren, bai historiaren, eta bai literaturaren alorretan, eskuratua, irakurria eta ikasia zeukan Itzeako liburutegiko bibliografiak. Solasa eta harremana gustukoak zituen. Madrilgo etxean etengabe izan ohi zituen hizketaldiak bai gazteekin, bai lagun zaharrekin. Bera ezagutzeko gogoa agertzen zuen edozein zen ongi hartua; Barojatar guztiena zen jokabide hori, bestalde. Bere garaiaren lekuko izan zen Barojak, behatzaile lanari beti leial, harreman eta esperientzia guztietatik hartzen zituen literatura erretratuetarako nahiz sormen lanetarako oharrak. "Nik, egia esan, adin magiko bezala daukat gogoan - diosku Julio Caro Barojak- osaba bere pertsonaien bila ari izaten zeneko hura: guk gizon edo emakume aski arrunt bat besterik ikusten ez genuen tokian, hark izaeraren mila ñabardura nabarmentzen zizkugun eta behaketa lanean jarraitzen zuen". Eta ildo horretan gehitzen du Caro Barojak: "Zerk kezkatu ohi zuen osaba nagusiki? Gizon-emakumeen masak, giroen eta sentsazioenak. Azkenean, gehienon oharkabean egon ohi den gauza bat da, baina beti nobelagintza-artearen muina izan dena".\nKezka beretsuak kide egin zituela eta, literatur historiak "98ko belaunaldiko" idazle eta intelektualen nominaren barnean sartu du Baroja, bere lagun Azorinekin eta beste bi euskal herritar seinalatu eta unibertsalekin, Ramiro de Maeztu eta Unamunorekin, batera. Hala ere, deusen gainetik bere independentziaren eta iritzi askatasunaren maitale izaki, ez zegoen eroso belaunaldiko taldean sartuta. Honela azaldu du Julio Caro Barojak: "Horregatik osaba, eszeptikoa eta etorri gutxikoa baitzen, ez zegoen eroso bere burua 98ko belaunaldian sartuta ikusirik. Osaba, sendagile arrazionalistaren, zertxobait stendhaldarraren ideiak zituelarik, bere musika gustuak eta kezka zahar ia hemezortzitarrak zeuzkalarik, eta, gainera, tonu apalari emana zelarik, alegiazko izaki mehatxatzaile eta sarkastiko bezala ageri zen bizar handi eta keinu handiko gizon handien talde haren barnean, eta bere burua defenditu nahi zuen, hainbesteko seriotasunetik aldendu".\nArgitaratu zuen lehen liburua, Vidas sombrías (1900)(Bizi terraltsuak), mendearekin batera jaio zen."Liburu hau osatzen duten ipuinak Zestoako mediku nintzela idatzi nituen ia denak. Koaderno haundi bat neukan han, igoalen zerrenda idazteko erositakoa, eta, orri asko geratzen zirenez, ipuinez betetzen hasi nintzen". Lehen argitalpen horretan Baroja nobelagileak aipatzen du hiru idazle handiren narrazio obra duela gogokoena: Dickens, E.A.Poe eta Dostoievskirena. Beti aitortu zizkien beren irakaspenak. 1914an, La dama errante nobelaren Parisko Nelson etxeko argitalpenerako hitzaurrea idatzi zuenean, aipamen horiek berretsi eta zabaldu egin zituen. Ez dut sekula ezkutatu literaturan zein miresten nuen. Hauek miresten nituen eta miresten ditut: Dickens, Balzac, Poe, Dostoievski eta, orain, Stendhal". Beste lekukotasun bat eransten digu Julio Caro Barojak, Don piori interesatzen zitzaizkion kulturako sortzaile handien gainean: "Bere gizon handiak zeintzuk ziren jakitea zen gakoa. Nori gorroto izan eta nor kutuneko erabakitzen erabatekoa zen, eta arbitrarioa ere bai batzuetan. Cervantes eta Calderón bere santutegian sartzen zituen, baina Lope eta Quevedo ez. kant ohoratzen zuen, baina Hegel ez. Dickens oso begiko zuen, baina amorratzen zen (arrazoiz uste dut) ingelesek Thackerayrekin parekatu nahi izaten zutenean. Gaztetandik hitz egiten zuen bero-bero Claude Bernard-ez eta erdeinuz Charcot-ez. Eta ez zen erraza amorruen eta begikotasunen arrazoia jakiten, horretan euskaldun poeta zela uste baitut zinez, hau da: arrazoiketa luzeetarako ez zuen batere zaletasunik".\nPio Barojaren izpiritua bere liburu esanguratsuenetariko bateko hitzaurrean egindako adierazpenean islatua dago: "Ni Altzateko Jaun (La Leyenda de Jaun de Alzate) liburuaren egilea naiz, herri txikiko poeta, poeta apala, herri apal batekoa, Bidasoako herrikoa". Barojaren obra xamurtasunez eta gizatasunez jantzirikakoak egiaztatzen du idazle berezi honen poesi sena eta etika gogoa. Hala, behin batean, Donostiako Museora Regoyos pintorea lagun zuela egindako bisita batean, zuzendariak museoko urrezko liburuan sinatzeko eta sinaduraren azpian bere titulu guztiak aipatzeko eskatu zionean, hauxe idatzi zuen: "Pio Baroja, gizon umila eta ibildauna". Nobelagileak 1914an idatzitako aitorpen honetan ageri da marraztuta bere izaera: Berezkoak ditudan ezaugarri horiek -joera istilutsua, etika egarria, dinamismoa, gauzez eta ideiez jabetzeko irrika, ekintzazaletasuna, geldotasunari gorrotoa, eta etorkizunerako gogo suharra- osatzen dute nire izaera literarioaren oinarria; baldin eta literario dei badakioke horrelako izaera bati, alegia, hondo kementsu baten gainean deus baino gehiago iskanbilatsua izango litzatekeen izaera bati".\nMadrilen 1956ko urriaren 30ean hil zenean -hango hilerri zibilean dago lurperatua- Julio Caro Barojak honako hau zioen telegrama bidali zion Mexikon zegoen bere anaia Piori: "Gaur hil da". Zergatik eman nion euskaraz eta ez gaztelaniaz heriotza haren berria? Barnekoagoa, arretatsuagoa, ofizialtasun gutxiagokoa, iruditu zitzaidan", dio Caro Barojak. Lagun eta jarraitzale leialen talde bat -besteak beste, Hemingway eta Camilo José Cela Nobel saridunak-, eta euskal herriko lur eskukada bat -bere Bidasoako herriak zion estimazioaren agerkari- egon ziren mende honetako idazle sakonen eta zorrotzenetariko hari lur ematen.


Barkos gobernuburu aukeratzeko prozesua abiatuko du gaur Parlamentuak\nAinhoa Aznarez (Ahal Dugu) izendatu dute Parlamentuko presidente\nNafarroako Parlamentuak hasiera eman dio IX. legegintzaldiari. Uxue Barkosen inbestidura saioa uztaileko lehen egunetan izan liteke.\nBarkos: 'Zaila da, ez ezinezkoa, Gobernu nafarra 4 alderdik osatzea'\nAinhoa Aznarez, Nafarroako parlamentuko presidente berria\n50 parlamentarietatik 31, berriak dira Nafarroan\nAinhoa Aznarez: 'Gizartearen eskariak ekarriko ditut parlamentura'\nNafarroako parlamentuaren osaketaz tertulian A.Larrañaga eta I.Muñoa\nNafarroako hauteskundeetako emaitzak\nAinhoa Aznarez Ahal Duguko parlamentaria izendatu dute gaur Nafarroako Parlamentuko presidente, bere alderdiak, Geroa Baik, EH Bilduk eta Izquierda-Ezkerrak alde bozkatuta. UPNk, PSNk eta PPk boto zuria eman dute.\nAlderdi ezkertiarrek atzo adostu zuten Ganberako presidentea Ahal Dugukoa izatea, Nafarroan aldaketa politikoa egiteko negoziazioen baitan.\nBozketaren ostean, Parlamentuko Mahaiko gainerako kideak aukeratu dituzte. Adostutakoaren arabera, Unai Hualde (Geroa Bai) izango da lehen presidenteordea, eta Maiorga Ramirez (EH Bildu) lehen idazkaria. Mahaiko beste bi tokiak UPNrentzat izan dira. Bigarren presidenteordetzan Alberto Catalan izango da eta bigarren idazkaritzan, berriz, Oscar Arizcuren. PSN, PP eta Izquierda-Ezkerra Mahaitik kanpo geratu dira.\n“Gaur eta hemen eman diogu hasiera Nafarroa berriari’\n“Ilusioz eta erantzukizunez” ekingo dio Aznarezek agintaldiari, Parlamentuak aditzera eman duenez. “Herritarrentzat egingo dugu lan, gaur eta hemen eman baitiogu hasiera Nafarroa berriari”.\n“Pozik” hartu du Aznarazek kargua, “hautestontzietan islatutako aniztasunak definitutako ibilbideari” hasiera emateagatik.\n“Herritarrek mezu garbia igorri digute; egungo beharretara egokitu behar garela, eta euren beharrak aintzat hartu behar ditugula”, erantsi du.\nAzken urteetan lan, hezkuntza, osasun eta berdintasunari lotutako oinarrizko eskubideak “murriztu” egin direla nabarmendu du Nafarroako Parlamentuko presidenteak.\n“Gai asko ditugu mahai gainean, eta pixkanaka, energiaz eta ilusioz, erantzun bat eman beharko diegu: langabezia, prekarietatea, osasun arloko murrizketak, hezkuntza ...”\n'Aldaketarako lehen pausoa'\nUxue Barkos Geroa Bairen hautagaiak esan du Nafarroaren aldaketarako "lehenengo pausoa" eman dutela Parlamentuaren osaketarekin. "Presidente berriari zorterik hadiena opa diot", erantsi du.\nAdolfo Araiz EH Bilduko ordezkariak adierazi du Parlamentuaren osaketarekin "aldaketa errealitate bihurtzeko lehenengo harria" jarri dutela.\nJavier Esparza UPNko ordezkariak bere “harridura” adierazi du, “azken hilabeteetan egindako adierazpenen ondoren”, Ahal Duguk presidentetza hartu izanagatik. “Ez zuten kasta izan nahi, baina bat egin dute erakundeetan ordezkaritza izateko banaketarekin”.\nHasiera eman diote XI. Legealdiari\nGoizeko 11:00etan eman diote hasiera Parlamentuaren osaketari, Nafarroako himnoarekin. Bi orduko ekitaldia izan da, IX. Legealdiari hasiera emateko.\nBesteak beste, Yolanda Barcina Nafarroako presidentea, Joseba Asiron Iruñeko alkatea eta Alfonso Sanchez-Tabernero Nafarroako Unibertsitateko errektorea izan dira.\nHorrez gain, UGT, CCOO eta LAB sindikatuetako ordezkariak ere Parlamentuan izan dira gaur goizean.\nZornotzan jipoitutako gaztearen aita: "Alexander oso larri dago"\nMaialen Chourrauten prentsaurrekoa eta omenaldia, zuzenean, eitb.eus-en\nEuskal antzerki eta dantza, Max sarietarako gertu


Torrebillela - Mungia Udala\nEz dakigu Torrebillela noiz eraiki zen, baina uste dugu XIV. mende amaiera inguruan izango zela, Billelatarren leinuak gora egin zuenean. Baliteke orduan oso-osorik harrizkoa ez izatea, izan ere, 1511 eta 1514. urteetako agirietan Billelatarren urkamendi gisa agertzen da, eta badirudi garai hartako Bizkaian izen horrekin ezagutzen zirela ia egur hutsez egindako eraikinak.\nOndoren hainbat aldaketa jasan zituen, baina garrantzitsuena XIX. mende erdi aldera egin ziotena izan zen, kanpotik egun duen itxura eman ziona: erantsita zituen zenbait eraikin kendu zituzten, barruko aldea berriztatu zioten, bi solairu edukitzetik hirura pasatu zen, dorreari bao berriak ireki zizkioten eta almenak berregin zituzten.\nEra berean, dorretxearen lehen solairuak estaltzen zituen estilo errebibalistako jauregi bat eraiki zuten haren hiru fatxadaren inguruan.\nArgi dago dorretxea fase ezberdinetan eraiki zela, baina lehenengo biak, behintzat, elkarren segidakoak izango ziren ziurrenik.\nAurreko fatxadan garai batean eraikinaren sarrera nagusia izango zenaren arrastoak ikus daitezke, eta litekeena da harrizko eskailera bat ere egon izana. Eskuineko aldean dinteldun bao baten zangoa ikus daiteke, honako hau modernoagoa. Beste puntu batzuetan ere badaude beste bao batzuen aztarnak, baina horiek askoz aldaketa gehiago jasan dituzte.\nJatorrian, etxebizitzak eraikin osoak zuen garaieraren ia erdia hartzen zuen. Horrek arazoak sortzen zituen etxea argiztatzeko eta goiko aldea aireztatzeko orduan, beraz, arku zorrotzeko zenbait leiho txiki zabaldu zituzten gaur egun bigarren solairuaren goiko aldea den puntuan.


“Colossal cave Adventure” jokoa 70. hamarkadan sortu zen. Hau da, informatikaren istorioan sortutako lehenengo abentura elkarreragilea.\nAbentura elkarreragileetan (Gaztelaniaz “aventura conversacional” eta ingelesez “interactive fiction” deitutakoak), ordenagailuak mundu bat deskribatzen du eta jokalariak egoera zehatz batean aurkitzen da.\nAskotan istorioak mundu irudimentsu bat deskribatzen du. Normalean jokalariak helburu bat dauka mundu horretan. Orain arte esandakoak edozein ordenagailu jokorako balio du, baina abentura elkarreragiletan, idazkera erabili behar da ordenagailuari aginduak emateko.\nHurrengo irudian joko hauek nola jolasten diren ikus dezakezu:\nNola sortu zen “Colossal cave Adventure”:\n1972an William Crowther eta bere emazteak Bostonen lan egiten zuten BBNan. Willek router batean hari zen lanean, routera erabiltzeko behar den lengoaia programatzen. Router hauek gero ARPAnet egiteko erabiliko ziren.\nBeraien aisialdian Kentuckyko haitzuloetan barrena sartzen ziren leizeak miatu eta espeologo elkarte kide bezala mapak egin ahal izateko.\nEskalatzaileak ziren ere, eta baita “Dungeons and Dragons” izeneko joko baten jokalari ohiak. Joko honetan Willek “Willie lapurra” ezizena hartzen zuen.\nZoritxarrez garai honetan urte askotan ezkonduta egon eta gero, banandu egin ziren. Orduan, bere alaben falta sentitzen zuen eta beraien ondoan egon ahal izateko gustuko edukiko zuten programa bat egitea erabaki zuen: bere leize miaketen simulazio bat rol-jokoen elementuekin batera.\nBere simulazioa, DEC (Digital Equipment Corporation) PDP-10 baterako egin zuen, FORTRAN lengoaian. Bere lehenengo bertsioan espeleologiako hitzak erabili zituen “Y2” adibidez bigarren mailako sarrera bat adierazteko. Gainera gela ezberdinei eman zizkien izenak, ikusitako kobazuloen ezaugarriekin zerikusia zuten.\nCrowtheren alabek oso gustura jolastu zuten joko hura eta bere lagunei pasa zieten. Berehala ordenagailu askotan jolasten zen. Kasu batzuetan jokoa lanordutik kanpo instalatzen zuten enpresa edo unibertsitateko ordenagailu nagusian. Hurrengo egunean jokoan han agertzen zen gertaera magiko bat bailitzan.


Dronen tailerra (8-13 urte)\n29 Urtarrila 2022 10:30 – 19 Otsaila 2022 13:30\nDoplay-eko profesionalek ematen dute ikastaro teknologikoa; helburua haur eta gazteen zientzia eta teknologiarekiko interesa sustatzea da.\n1. eta 2. eguna – DJi Tello dronaren programazioa.\nBanakako eta taldeko misioak programazio bidez gainditzea planteatzen dugu. Adimen artifizialeko tresnak erabiliz, zailtasun handiko erronkak planteatzen ditugu. Programazio-lengoaia Scratch 3.0 izango da.\n3. eta 4. eguna – DJI Robomaster TT dronaren programazioa.\nPlaka berri bat integratuko dugu eta horrekin matrize bat bezalako osagarriak konektatu ahal izango ditugu. Matrizea 8 × 8 led-ek osatzen dute, eta dronearekin batera programatu ahal izango ditugu. Adibidez, donen koreografiak airean sortzeko aukera izango dugu (Ehunka drone airean sinkroniztauak «dantzan»). Edozein sentsore mota jarriko dugu dezakegu, Programazio egokiaren bidez mota guztietako ekintzak eta mundu errealean aplika daitezkeen utilitateak eta funtzionalitateak lortuko ditugu.\nBesteak beste, honako kontzeptu hauek ikasiko ditugu: diseinua (interfazea, solidoak, ezaugarriak, modelatzea, offset eta estrusioa, simetriak), “canvas”-ekin diseinua (kalibrazioa, spline, revolve, shell, gorputzak elkartzea), itxurak eta errenderizatuak.\nData: 2022ko urtarrilaren 29a, eta otsailaren 5a, 12a eta 19a (larunbatak) | 10:30-13:30\nInformazio gehiago eta izenemateak\nMikeletegi Pasealekua, 45. 20009 Donostia / San Sebastián


The Auld Triangle - Wikipedia, entziklopedia askea.\n"The Auld Triangle" (euskaraz Triangelu zaharra) Dominic Behanek idatzitako abestia da eta Brendan Behan bere anaiak sortutako The Quare Fellow antzezlanean sartu zuten. Ohikoa da abestia abestu aurretik espetxean jazotako preso baten exekuzioaren eguneko gertakizunari buruzko hitzaurrea egitea (benetako bizitzan Brendan Behan Mountjoy Prison espetxeko presoa izan baitzen). Aipatutako triangeluak Montjoy Prison bertan espetxeratuak zeuden gizasemeak egunero jeikitzeko jo ohi zen metalezko triangeluari erreferentzia egiten dio ("The Auld Triangle goes Jingle Jangle" edo "Triangelua txilin-txalan doa"). Gaur egun triangelu hau oraindik espetexeko erdigunean zintzilik dirau, bertan eraikinaren hegal ezberdinak bat egiten zuten metalezko atea dagoelarik. Ez da aspalditik erabiltzen, halere bera jotzeko mailua bere atzekaldean gorderik mantentzen da. Abestiak Dublin hirian dauden "The Banks of the Royal Canal" edo "Royal Canaleko barrak" aipatzen ditu.\nGose sentimendu bat, nigana lapurretan etorri zen\nEta arratoiak garraisika zeuden nere espetxe gelan\nEta triangelu zaharra, txilin-txalan zihoan\nRoyal Canaleko barra guztietan zehar\nOi goiza hasteko, zaindaria orroeka\nAltxa hadi hire ohetik, eta garbitu ezak hire gela\nOi zaintzailea zeharka begiratuz eta presoa lotan zegoen\nSal bere neskarengatik negarrez jarri zenean\nUdaberriko arrats eder batean, presoa lotan zegoen\nEta kaioak goian hormaren gainean itzulinguruka zeuden\nOi haizea asperenez, eta eguna hiltzen ari zen\nPresoa bere gelan negarrez ari zenean\nEta triangelu zaharra, txili-txalan zihoan\nEmakumeen espetxean hirurogeitamar emakume daude\nEta nahiago nikek eurekin egongo banindukek\nU2, The Dubliners, The Pogues eta beste hainbat irlandar taldeko abeslariek abestutako The Auld Triangle abestiaren bertsioa. Hasieran jadanik gaisorik zegoen The Dubliners taldeko Ciaran Burkek hitzaurrea egiten du, handik gutxira hil zen.\nLuke Kellyk eta gainontzeko The Dubliners taldeko kideek The Auld Triangle abestiaren bertsioa ikusgai eta entzungai.\nThe Clancy Brothers taldearen The Auld Triangle abestiaren bertsioa entzungai.\nThe Dubliners taldeko Ronnie Drew abeslariak abestutako The Auld Triangle abestiaren bertsioa, Dublingo Kilmainham Gaol espetxetik zuzenean.\nThe High Kings taldearen The Auld Triangle abestiaren usadiozko bertsioa.\nDropkick Murphys taldearen The Auld Triangle abestiaren Rock erako bertsioa.\nBob Dylan abeslariaren The Auld Triangle abestiaren bertsioa.\nOrriaren azken aldaketa: 16 martxoa 2016, 18:58.


SAN INAZIOK 2015\nHurrengo ostiralean, uztailak 10, 19:00etan bilera egingo dugu Udaletxeko Areto Nagusian, aurtengo San Inazio Jaiak antolatzeko. Ideiak eta proposamenak hitz egiteko eta adosteko gunea izan nahi du. Animatu eta parte hartu!\nStar Blues Kontzertua\nUztailaren 9an, osteguna,19:00etan, Frontoi Zaharrean Sayar Blues taldeak kontzertua eskainiko du herrian.\nDIARIO VASCO-KO agendan: http://agenda.diariovasco.com/evento/concierto-starblues-481206.html#\nAste honetan, ikasgela martxan jarri da Pilarreneako ganbaran. Ordutegia, astelehenetik igandera 8etatik 22etara izango da. Zerbitzua erabili ahal izateko, liburutegitik pasa ohiko ordutegian (10:30 - 12:30 eta 16:30 - 20:00) txartel berria eskuratzera edo lehendik duzun txartelari zerbitzu hau aktibatzera. Txartel berria eskuratzeak 5 euroko kostua du.\nGaur osteguna, arratsaldeko 7tan, Udaletxean, Plenoko Batzarra ospatuko da. Besteen artean, udal barruko batzordeak osatuko dira, baita herritarrek batzorde informatiboetan parte hartzeko prozedurak zehaztu ere.\nHerriko gazteek antolatuta (Gaztetxekoak, Izalgo Gaztek taldekoak, Axari Dantza Elkartekoak eta beste hainbat gazte soltek), suaren inguruan solstizioaren esanahia, euskal kulturako ohiturak eta festa honen sinbologia zibikoa, tradiziona eta euskalduna trasmitituko digute. Besteak beste, narrazioa, dantzak, sorginak, konjuroak, ... Sorpresaz betetako gaua izango da, benetan xarmangarria. Gazteek herriko eragileekin batera elkarlana bultzatu dute eta herritar asko izango dira aktore gau berezi honetan (txalapartariak, adarrajolea, txistulariak, kantu-taldekoak, Silvia Iriondo bera, Iñaki T. Barrera perkusionista...). Koordinazio lanetan lagundu dute Idiazabalgo Udalak eta Gure Esku Dagok.\nOngi etorriak izango zarete guztiak, gaueko 22:45ean, herriko plazan. Adineko jendearentzako eserluak egongo dira.\nSilvia Iriondo kontzertuan Izalgo Plazan 19:00etan\nArgentinarra, Lesakako arbasoak eta 7 abizen euskadun dituen Silvia Iriondo abeslaria eta bere musikarien taldea gurean izango dira astearte honetan, ekainaren23an, 19:00etan.\nInoiz ikusi ez ditugun musika-tresnak, sukaldeko materialekin (zartagiekin, babarrun eta garbantzuekin) sortutako doinuak eta sobra ere Silviaren amonak amari eta gero amak Silviari lo egin zezan abesten zion lo-kanta bat ere eskainiko digu.\nIdiazabalgo Udalak antolatutako ekimena da. Beraz, aukera paregabe hau ez galdu eta Plazara arratsaldeko 7tan azaldu. Ez zarete damutuko.\nEkainaren 20an Ziekora irteera izango da. Autobusa 8:00etan irtengo da eta egun osoko egitaraua ospatuko dugu. Animatu eta izena eman ekainaren 15erako beranduenez ere.\nZiekoko irteeran izena emateko epea zabalik da, ekainaren 15era bitarte\nEkainaren 20an, larunbatean, Ziekora irteera antolatu du Idiazabalgo Udaleko Turismo eta Garapen Batzordeak, nahi duten idiazabaldarrek parte hartu dezaten, Ziekon "Idiazabalgo Eguna" ospatzeko alegia.\nBatzordeak izen-emateak zabaltzea erabaki du, ekainaren 9tik 15era bitarte. Kotxez edo autobusez joanda ere, izen-ematea derrigorrezkoa da. 18 urtetik beherako ume eta gazteak heldu baten ardurapean joan beharko dira, bestela ezingo dute. Izena emateko azken eguna eta ordua: ekainaren 15ean, astelehena, arratsaldeko 20:00etan.\nIzena emateko lekua eta bideak:\n????????? - udal libututegian (7:30-14:30 eta 16:30-20:00)\n????????? - emailez: idiazabalkultura@gmail.com edota kultura@idiazabal.eus\n????????? - telefonoz: 662427403 edota 943187099\n????????? - udaletxeko buzoian ohar bat utzita, kultur teknikari-dinamizatzaileari zuzenduta.\nBidali beharreko datuak hauek dira: izen-abizenak, jaiotze-data, telefono zenbaki bat, autobusez edo kotxez, eta bueltarako nahiago den ordua (aukera hau bakarrik beteko da baldin eta izen-emate nahikorik dagoen aukeratutako ordu horretarako). Bueltarako ordutegi posibleak: 20:00etan edo 01:00etan.\n?Animatu eta parte hartu!? Irteera goizeko 8:00etan izango da, Mujika paretik.\nUmeen Arte Ikastaroko erakusketa\nEkainaren 10etik eta hurrengo asteazkenera bitarte, herriko umeekin Noemi Saralegi irakaslearekin sortu dituzten artelanak erakusgai ipini dituzte Udaletxeko Areto Nagusian. Ordutegia: 16:30-20:00\n« Aurrekoak 1 2 3 ... 30 31 32 33 34 35 Hurrengoak »


Ekologistak Martxan taldeak nekazaritzako elikagaien sistema ingurumenera bideratzeko eskatu du | Consumer\nEkologistak Martxan taldeak nekazaritzako elikagaien sistema ingurumenera bideratzeko eskatu du\nErakunde horrek ohartarazten du nekazaritza-industriaren kontzentrazio-prozesu kezkagarria\nEgun hau ospatzeko Nekazaritzarako eta Elikadurarako Nazio Batuen Erakundeak (FAO) aukeratu duen leloaren aurrean, «Nekazaritzan inbertitzea elikagaien segurtasuna lortzeko», erakundeak galdetu du zein den elikagaien segurtasuna. Ingurumena kaltetu gabe elikagai osasungarriak ekoizten dituen nekazaritza-sektorean oinarritutako elikadura-segurtasuna, edo nekazaritzako elikagaien industriaren esku dagoen elikadura-segurtasuna?\nAzken urteotan, erakunde ekologistaren esanean, "nekazaritza-industriaren kontzentrazio-prozesu kezkagarri baten aurrean gaude". Elikadura-katearen mutur batean, munduko pestiziden merkatuaren %70 baino gehiago sei erraldoi agrokimikoren esku dago, eta urte gutxi barru hiru bakarrik geratuko direla aurreikusten da.\n«Konpainia agrokimiko horiek berek bereganatzen dituzte munduko hazi-salmenta gehienak, eta merkatu gatibu bat lortu dute beren herbizidekiko erresistenteak diren barietate transgenikoak salduz», erantsi du Ekologistek.\nBeste muturrean, elikaduraren sektoreko hamar enpresa handienek «edariaren eta prestatutako elikagaien negozioaren laurdena kontrolatzen dute, eta hamar banaketa-kate handi, munduko elikagai-salmenten laurdena». Horrela jarraituz gero, urte gutxiren buruan dozena erdi enpresa transnazionalek kontrolatuko dute elikagaien ekoizpena.


Manneken Pis - Wikipedia, entziklopedia askea.\n4Beste likido batzuk\n5Antzerako estatuak eta erreprodukzioak\nManneken Pis biluzik\nManneken Pis 50 cm inguruko brontzezko estatutxoa da, Bruselako erdigunean dagoena. Iturriaren barnera txiza egiten ari den mutiko biluzi bat irudikatzen du. Bruselako hizkeran (nederlandera oinarrikoa) Menneke Pis esapideak "mutikoa txiza egiten" esan nahi du.\nAtomiuma eta Enparantza Nagusiarekin batera, hiriko ikurretako bat da, baita bertako toki turistikoenetako bat ere, bertako biztanleen izpiritu independentearen ikur ere badela.\n4 Beste likido batzuk\n5 Antzerako estatuak eta erreprodukzioak\nAntzeko estatua bat bazegoen XV. mendearen erdialdera, beharbada, baita 1388 aldera (lehen aldiz, Santa Gudula katedraleko agiritegietan egiten den aipamenaren data). Hainbat aldiz lapurtua izan zen. 1619an, Jerôme Duquesnoy eskultore frantziar-flandriarrak eginiko brontzeko estatuatxo batengatik ordezkatua izan zen. Estatuatxo hau, bruselatarrek, frantziarrek hiri hau 1695ean setiatu zutenean babestu zuten.\nOraingoa, erreplika bat da, jatorrizkoa 1960ko hamarkadan desagertu baitzen.\nEstatua honen atzean, hainbat elezahar daude, baina, ospetsuena Brabanteko Godofredo II.a dukearena da. 1142an, bi urteko adina baino ez zuen jaun honen tropak, Ransbeken, oraingo Neder-over-Heembeek Berthouttarren, Grimbergeneko jaunen aurka borrokan ari ziren. Tropek jaun umea saski batean sartu eta zuhaitz baten adarretik zintzilikatu zuten, animatzeko. Handik, Godofredok, Berthouttarren tropen gainean txiza egiten zuen, hauek, azkenik, gerra galduz.\nBeste elezahar batek, XIV. mendean, Bruselak herrialde atzerritar baten aldetik denbora asko setiaturik zeramala kontatzen du. Erasotzaileek, plan bat asmatu zuten hiriko harresietan karga eztandagarriak jartzeko. Baina, Juliaanske izeneko ume txiki bat, erasotzaileei begira ari zen, hauek karga eztandagarriak jartzen ari ziren bitartean. Piztutako metxaren gainean txisa egin zuen eta, honela, hiria salbatu zuen.\nMozorroak[aldatu | aldatu iturburu kodea]\nEstatua hau, askotan, mozorro batekin jantzia izaten da, Manneken Pisaren lagunak izeneko diru nahirik gabeko elkarteak kudeatutako egitarau baten arabera, askotan musika banda batek lagundutako zeremonietan. Jantzi ondoren, estatuaren txorrota berriz konektatu ondoren, gainpresioaren ondorioz, zorrotadak ikusleak zipriztindu ditzake.\nBere jantzitegia, Hiriko Museoan erakusten diren ehunka mozorro ezberdinez osatua dago.\nBeste likido batzuk[aldatu | aldatu iturburu kodea]\nAntzina, Manneken Pisaren ur txorrota, gardentasun gutxiagoko likidoz ordezkatua izaten zen, jaien ondorioz. Ardoa edo ezti-uragatik. 1890ean, bi egunez Bruselan ospatu ziren jai handietan, Mannekenak azken aldiz txiza egin zituen ardoa eta lambica.\nAntzerako estatuak eta erreprodukzioak[aldatu | aldatu iturburu kodea]\nGeraardsbergen, Broksele eta Hasselt hiri belgiarretan antzerako estatuak existitzen dira. Oraindik erabaki ez den norgehiagoka bat dago Brusela eta Geraardsbergenen artean, bietako nongoa den Manneken Pis zaharragoa. 1990eko hamarkadaren erdialde ingurutik, Mannekenak badu bere neskazko baliokidea: Jeanneke Pis delakoa.\nHerrialde batzuetan, oso ohikoa da igerilekuak eta iturriak, Manneken Pisaren beira zuntz edo brontzezko erreplikekin apaintzea. Bruselako oroigarri ezagunenetako bat, estatuaren metalezko edo txokolatezko miniaturak dira, baita aldagarri arriskutsuagoren bat ere, kortxokentzekoak adibidez.\n2002ko irailean, Floridan bizitzen jarritako gofregile belgiar batek, Manneken Pisaren erreplika bat jarri zuen bere negozioaren aurrean, Orlandoko Fashion Square merkatarizta gunean. Gofregile belgiar honek elezaharra "Brusela sutik salbatu zuen umea, suaren gainean txiza eginez" gogoratzen zuen (beharbada, elezahar hau Gulliverren bidaiakeko gertakari batekin nahastuz). Harriturik, merkataritza guneko bezeroek kexu formal bat aurkeztu zuten, eta belgiar honek, estatua kendu behar izan zuen.\nManneken Pisa, objektu bat gehiago bezala agertzen da Nintendoren Animal Crossing bideo-jokoan, baita Playstation 2ko Katamari Damacy bideo-jokoan ere.\nAsterixen komiki batean ere egiten du agerpen labur bat: Asterix Belgikan izeneko abenturan, hain zuzen, ume txiki bat bainugelarantz korrika doanean.\n(Nederlanderaz) Geraardsbergeneko Manneken Pisaren webgune ofiziala\n(Frantsesez) Brusela Hiriko Museoa mozorro bilduma\n(Ingelesez) Manneken Pis kortxokentzekoa


Gobernuak beka-sistema berri baten alde egin du, gaur egungoaren bikoitza 2015/2016 ikasturterako | Consumer\nGobernuak beka-sistema berri baten alde egin du, gaur egungoaren bikoitza 2015/2016 ikasturterako\nIrakasgaiak gainditzen dituzten ikasleen matrikula garestitzea ere proposatu du.\nBeka-sistema berri bat ezartzea, 2015/2016 ikasturterako egungoa bikoiztera iritsiko dena, eta irakasgaiak eteten dituzten ikasleen matrikula garestitzea. Ángel Gabilondo Hezkuntza ministroak eta Màrius Rubiralta Unibertsitateen idazkari nagusiak Unibertsitate Kontseiluaren aurrean aurkeztutako unibertsitateko finantziazio-politiken hobekuntzari buruzko hausnarketa-dokumentuan jasotako bi proposamen dira. Dokumentu hori herrialdeko errektore guztiek osatzen dute.\nRubiraltak azaldu zuenez, proposamen horien helburu nagusia “bikaintasun akademikoa sustatzea eta Espainiako unibertsitate-sistemaren eragin sozioekonomikoa areagotzea” da. Txostena eztabaidarako irekia dago, eta hobetzeko moduko sei eremu ditu ardatz: ikasteko bekak eta laguntzak; autonomien arteko berdintasun finantzarioa; unibertsitate-azpiegiturak Goi Mailako Hezkuntzaren Europako Esparrura (GHEE) egokitzea; hezkuntza- eta ikerketa-karreran giza baliabideak; garapen teknologikoa eta eraginkortasuna; eta Espainiako unibertsitateen kudeaketa.\nBekei buruzko proposamenak “soldata-bekak” sustatzea du helburu. Horretarako, urtero zenbatekoa handituko litzateke, eta 2015erako 6.500-7.000 eurora iritsiko litzateke (orain 5.000 euro dira), eta kontzeptu horrengatik emandako prestazioak bikoiztu egingo lirateke atalaseak eguneratuz. “Ikasle horiei ikasketarako dedikazio osoa emateko adinako zuzkidura eskaini nahi dugu”, argitu zuen Unibertsitateen idazkari nagusiak. Dokumentuak, gainera, aldi baterako mugikortasunerako bekak sustatzea proposatzen du, hala nola “Erasmus” bekak, eta horien batez besteko zenbatekoa handitzea, onuradun bakoitzeko batez besteko zenbatekoa 5.000 eurokoa izan arte.\nPlanak aldaketa bat aurreikusten du unibertsitateko irakaskuntza zerbitzuetarako prezio publikoen politikan. Politika hori pixkanaka ezarriko da, 2015/2016 ikasturtean garatzeko. Eredu berriaren helburua da bigarren matrikularen kostuaren% 10 eta% 15 bitartean igotzea urtean, eta% 15 eta% 30 artean hirugarren matrikularen kasuan. Igoerak ez dira gertatuko 2011-2012 ikasturtera arte.\nGobernuak, gainera, errendimendu akademikoari lotutako pizgarriak antolatzeko aukera planteatu du, ikasturte oso bateko kreditu guztiak gainditzen dituzten bekadunek sari bat jaso dezaten, beren bekaren zenbatekoari gehituko zaiona. Batez besteko nota jakin bat lortzen dutenentzat bi urteko saria ezartzea ere iradokitzen du. Ikasketa errenta-mailegu baten bidez egiten bada, errendimenduak ere beka hori aldatzen ahalko du.\nbekak egungo ikasleak maila nuevo sistema de becas-eu


Euskal Herria Bildu - “Aldaketan Sakontzen” jardunaldiak antolatu ditu EH Bilduk, Nafarroako eragile eta talde sozial ezberdinen parte hartzearekin\n“Aldaketan Sakontzen” jardunaldiak antolatu ditu EH Bilduk, Nafarroako eragile eta talde sozial ezberdinen parte hartzearekin\nOstiral honetan hasi eta azaroaren 13ª bitartean, Nafarroako aldaketan lan egiten jarraitzeko EH Bilduk antolatu ditugun bilera eta lan saioak.\nBadakizutenez, EH Bilduren helburu izan da eta bada, Nafarroako aldaketa politiko eta soziala lortzea. Horretarako lan egin dugu, eta orain, maiatzeko hauteskundeak sortutako egoera berri honetan ere, zentzu berean lan egiten jarraituko dugu.\nGaur aurkeztuko ditugun jardunaldiak, EH Bilduren lan ildoaren islada dira. EH Bilduren sorreratik martxan jarri dugun lan moduari erantzuten diote, lan politikoa eta lan soziala uztartu. Duela pare bat urte, “Aldaketa Euria”-rekin ekin genion bideari, arloka, sektorialki lan egiten duten eragile, talde eta pertsonekin, hausnartuz eta harremanetan jarriz. Pasa den ikasturtean “Hari Gara”-rekin bide beretik jo genuen, maiatzeko hauteskundeen aurretik, aldaketarako oinarriak finkatzeko asmoarekin.\nOrain “Aldaketan Sakontzen” jardunaldiak antolatu ditugu, hasitako bidean, aurrera pausuak ematen jarraitzeko asmoarekin.\nEsan bezala, aldaketa martxan dago, hasi berria da mugitzen aldaketa, maiatzeko hauteskundeek lortutako aldaketa instituzionalarekin. Pausu bat da, noski, bainan ez azkenekoa edo definitiboa. Ez da nahikoa, eta aurrera egiten jarraitu behar dugu.\nHorretarako antolatzen ditugu hurrengo aste hauetako jardunaldiak, EH Bilduk, hasiberria den aldaketa honen bultzatzaile eta dinamizatzaile aktiboa izan nahi baitu.\nZentzu horretan, lana badugu mahai gainean, EH bilduko kideez gain, beste eragile, gizarte talde eta parte hartu nahi duten persona ororekin aurrera eramateko.\nHorretarako, lehenik eta behin , arloka, sektorez sektore, egungo egoeraren azterketa eginen dugu, akordio programatikoan adostutakoa aztertu eta aurrerapausu horietan sakontzeko neurriak aztertuko ditugu. Jakin nahi dugu, gai guztietan ditugun aukerak eta zailtasunak, dauden baliabideak eta aukerak, lehentasunak eta premiazko aferak.\nBadakigu ez dela prozesu erraza izaten ari, eta aurrerantzean ere, aldaketa lortzeko bide luzea eta oztopoz betetakoa izanen dugula. Erori berri den erregimenak ez du erraztasunik jarriko eta behin eta berriz, ikusten ari garen moduan, aldaketa boikoteatzen eta porrotera eramaten saiatuko da. Horrexegatik hain zuzen, guztion inplikazio eta parte hartzea beharrezkoa da, aldaketa sakona eta iraunkorra izan dadin.\nEH Bilduk aktore aktiboa izan nahi du aldaketaren aldeko bide honetan, ideiak, proposamenak, kritikak, neurriak...jaso eta eztabaidatu nahi ditugu. Horretarako asmoa sendoa dugu, kalearekin, dinamika sozialekin eta eragileekin, elkarren artean lan egiten jarraitzeko. Legegintzaldi guztian zehar, guzti hauekin, estu estuan lan egiten jarraitzeko asmoa dugu, gaur azaltzen ari garen jardunaldiak bezalakoen bitartez, beren ekarpenak jaso eta eztabaidatzeko.\nHurrengo egunetako jardunaldietan hikuntza politikaz, hezkuntzaz, enpleguaz eta lan harremanaz, gatazka politikoa eta askatasun demokratikoaz, eskubide sozialetaz, erabakitze eskubide eta parte hartzeaz, politika feministaz, aurrekontu eta fiskalitateaz, ingurugiroaz eta osasungintzaz mintzatu, hausnartu eta eztabaidatuko dugu.\nJardunaldi hauen bukaera, azaroaren 13ko arratsaldean eginen dugun ondorioen jardunaldi batean izanen da. Egun horretan, bilera eta sesio ezberdinetan hasunartutakoa batu eta berriz ere eztabaidatu ostean, hurrengo hilabeteotako ildoa markatuko duen ondorio txostenean islatuko dugu.


ASOk ez du ikusi ere egin nahi Froome aurtengo Tourrean – Tropela.eus bloga\nBidaltzailea:Egoitz\t 2018-07-01 Utzi iruzkina ASOk ez du ikusi ere egin nahi Froome aurtengo Tourrean bidalketan\nHauxe esan zuen Prudhommek ostiral honetan Froome aurtengo Tourrean izatearen inguruan: “Legalki, ahal du”. Eta guztiz bat nator ASOko arduradun nagusiarekin. Froomek legalki Giroan nahiz Tirreno Adriatikoan parte zuen moduan, aurtengo Tourrean aritzeko eskubidea du, gustatu ala ez.\nGaur jakinarazi du Le Monde egunkariak nola ASOk, hots, Prudhommen erakundeak, eskutitz formal bidez eskatu dion SKY taldeari Froome bere zortzikoan ez izateko. Egunkari honen arabera, eskaria sustengatzeko ASOren araudiko 29 artikuluan oinarritu da: “ASOk espresuki parte hartzaileak ekitaldian ez onartzeko – edo kanporatzeko – eskubidea du, non talde edo talde horretako edonoren presentziak ASO edo bere edozein ekitaldiren irudia edo erreputazioa kaltetzeko arriskua ikusten badu” (itzulpena nirea da, beraz, akatsen bat izan daiteke). Zergatik esan zuen Prudhommek Froomek Tourrean hartzeko eskubidea duela baina era berean eskutitz hau bidali?\nGarbi dago ASOk ez duela Froome aurtengo Tourrean ikusterik nahi eta horretan ari da eta arituko da azken unea iritsi arte nahiz eta legalki lasterketatik kanpo ez utzi.\nHonezkero jakingo duzuen moduan, SKY taldeak helegitea jarri du Frantziako Komite Olinpikoko Arbitraje Epaitegian (CNOSF). Kasua asteartean aztertuko dute eta ebazpena asteazkenean jakitea espero da. Zein izango ote da ba ebazpena?\nNik aurreratuko dizuet zein izango den, ezin badut ere %100ean ziurtatu ez baitakizkit bi aldeetakoak zein argudiaketa darabilten, eta batez ere, abokatua ez naizelako!! – hori bakarrik falta genuen -. Edonola ere, asteazkenean CNOSFek Froomek Tourrean parte hartu behar duela ebatziko duelakoan naiz aurrekariak hala pentsatzera bainaramate.\n2006raino joko dugu, Puerto Operazioraino. Ez dugu ezer asko kontatu beharrik kasu haren inguruan, asko kontatu baikenuen, baina txirrindulariekin lasterketa arduradunak nola jokatu zuten birgogoratzeak asko lagunduko digu.\nAffair hartan aurtengo Tourreko hiru liderretako bat, Valverde, kirolari ugariz ostatutako zerrenda hartan zegoen. 2006ko maiatzean hasi zen ikerketa eta artean Valverde ez zen kasuarekin erlazionatu Valv.(Piti) bera zela ziurtatu zen arte. Kontua da Valverdek lehian jarraitu zuela 2010eko maiatza bitartean TASek horretarako eskubidea zuela ebatzi baitzuen ondorengo hiru baieztapenetan oinarrituta:\n1- Kirol federazioek hartutako neurrien tipologian, kirolari baten aldez aurretiko kaleratzea ustezko antidopin arau-hauste bat arrazoi hartuta, kirolariaren kontrako diziplinazko zigor suposatzen du.\n2- Kirol federazio batek hartutako diziplinazko zigorraren aurrean, Suitzako eskubideetan eta printzipioetan oinarritutako babes eskubideak ondorengo hauek lirateke: legalitate printzipioa, orden publiko eta moralitateari errespetua, arbitrariotasunaren debekatzea, pertsonalitatearen eskubideak, tratu berdintasun printzipioa, neurrien proportzionaltasun printzipioa, entzutea izatearen eskubidea eta “nulla poena sine culpa” printzipioa.\n3- Kirolari bat lehiaketa batetatik garaiz aurretik kanporatzen duen eta behin betiko moduan susmoetan oinarritzen den, oinarri bakarra kirolariaren kontrako instrukzio bat abian jarri eta kirolariaren azalpenak entzun ez diren xedapen arautzaile batek “nulla poena sine culpa” printzipioa bortxatzen du eta tratu berdintasunaren printzipioa eta entzutea izatearen eskubidea. Gainera, kanporatua izatearen erabakiak proportzionaltasun printzipioa ere urratzen du.\nEsan bezala, argudio hauek oinarri hartuta jurisprudentzia ezarri zuen TASek Valverderen kasuan. Eta orduz geroztik berdin jokatu izan da, adibidez Contador eta klenbuterolaren kasuan.\nAraudia eskutan eta Froomen egungo egoeran, Tourrean izateko eskubidea izango luke. Irteeran ez izateko bide bakarra bere salbutamolaren kasuaren ebazpena larunbata baino lehenago argitaratzea izango litzateke, baina ikusita kasua nola doan asko harrituko ninduke ebazpenaren berri izateak. Ez dakit zer erabakiko duen CNOSFek aste honetan, baina zail du horrelako aurrekariekin Froome lasterketatik kanpo uztea.\nHau guztia esanda, beste kontu bat izango litzateke araudiak bestelakorik esango bazukeen. Baina orain ez da unea araudia aldatzeko, ebazteko baizik. Eta ASOri, edo UCIri, edo WADAri, edo beste inori kontu hauek guztiek txirrindularitzari kalte egiten diotela uste badute, eseri daitezela behingoz eta guztien gustuko araudia egin dezatela, edo zuzenago litzatekeena, dopin kasuen ebazpenak azkarragoak izan daitezen neurriak har ditzatela.\nEz dakit bada zerek egiten dion kalte gehiago txirrindularitzari, Froomek oraindik ebatzi gabe duen salbutamolaren kasuak ala Tourra hasteko 6 egunen faltan eztabaida hau aireratzeak. Zuek zer diozue?\nBidaltzailea:Egoitz 2018-07-01 Hemen argitaratua:Frantziako Tourra, Iritzia, TxirrindulariakEtiketak: ASO, CNOSF, Contador, dopina, Froome, klenbuterola, Prudhomme, salbutamola, Sky, UCI, Valverde, WADA


Ondorio horretara iritsi da Alonso, Hegoaldean literatura irakasteko erabiltzen diren ereduak aztertu ondoren. Bi ereduk elkarri...\nKontu jakina zen joan den urteko abenduan Israelgo armadak Gazan egin zuen sarraskian zibil asko hil zirela. Baina Shovrim Shtika GKE israeldarrak argitara eman berri dituen testigantzei esker, gaia berriro ere nazioarteko albisteen agendan sartu da. Eta argi geratu da, zalantzarik geratzen bazen behintzat, eraso hura zer izan zen: Israelgo hauteskunde kanpainako ekitaldi nagusia.\nEsplika dezadan. Testigantzetan behin eta berriro errepikatu da honako ideia: soldaduek ez zuten arriskurik hartu...\nEthel Brun neskatxa gaztea denean hasten da istorioa, eta hiru zutabe nagusiren...\nMakulua eskuan, herrenka eta aranbeltza baino ubelago, muturra estua, odola gaizto: hala sartu da Bilardo Txartelera. Uxuala eskatu du, botila.\n— Baina, zer ibili zara asteburuan?\nNeure baitarako: “hau, edade horrekin, entzierroan aterako zen eta aurten izaten ari den arriskuarekin…”. Galdetu egin diot, ea Miura batekin borrokan ibili den-edo. Ezetz. Baina ez dit esan nahi zer gertatu zaion. Beste zerbaitez hitz egitea hobe izango delakoan, Hemingway edo haren antza...\n1999ko Seattleko istiluekin, begietako makarrak kendu genituen askok. Bestelako mundua posiblea zela, eta hori aldarrikatzen zuten musikariak ere entzuten hasi ginen. Rage Against The Machine, Asian Dub Foundation edo, etxekoen artean, Fermin Muguruza: musikaz harago zegoen (dago!) haien mezua. Baina pasatzen dira urteak eta ikusten duzu, mezu beraren mantuz jantzita irrati komertzialek nahiago dituztela bertsio lightagoak: Macaco, kasu.\nAski da Bartzelonako taldearen hitzetan bost minutuz...


Movember amaitu egin da: gizonezkoen osasuna, inoiz baino kaskarragoa\nKontua ez da prostatako, barrabiletako edo giltzurrunetako minbizi gutxiago dagoela, COVID-19aren eraginez diagnostikoa berandutu egin dela baizik, eta atzerapen horrek gaixotasunaren pronostiko okerragoa dakarkie pazienteei.\nPandemiak lehen mailako arretako eta arreta espezializatuko zuzeneko kontsultetatik urrundu ditu pazienteak. Orain minbiziak aldi aurreratuetan daudenean joaten dira kontsultetara pazienteak.\n“Litekeena da 15.000 gizon espainolek prostatako minbizia izatea eta ez jakitea”.\nMovember-ek (moustachey November terminoen laburketa), gizonen osasunaz sentikortzeko hilabeteak, urtero gizonen artean sudurpekoa hazten uzten sinbolizatzen denak, emaitza txarrak agerrarazi ditu, egungo COVID-19aren pandemia dela bide. IMQ Zorrotzaurre Urologia Klinikako espezialista José Gregorio Pereirak adierazi duenez,“Erresuma Batuko Osasun Zerbitzu Nazionalean egin berri duten ikerketa batek agerian jarri du prostatako minbiziaren diagnostikoa % 48,6 jaitsi dela pandemiaren lehen sei hilabeteetan, iazko denboraldi berarekin alderatuta. Espainian, oraindik datu ofizialik ez badago ere, Urologia kontsultetan antzeko egoera ikusten ari gara”.\n“Non dago jende guztia? COVID-19ak ez ditu minbiziak sendatzen”, jarraitu du azaltzen adituak,“gizonek familia-medikuarengana joaten jarraitu behar dute, egiaztatu baitugu lehen mailako arretak (pandemiak eragindako asetzearen ondorioz) paziente asko –lehen baino ia erdia– ez dituela bidaltzen Urologiako kontsultetara”.\nEgungo egoera “ez da gertatzen gaixotasuna desagertu egin delako, baizik eta, gaixoek osasun-sistemaren arreta, hots, familia-medikuena eskuratzeko modua telefono bidezkoa izan baita gehienbat, eta, gainera, analisiak atzeratzen joan dira, koronabirusak kutsatzeko beldurrez. Hori dela eta, egindako analisien kopurua murriztu egin da, baita PSArena ere (prostatako antigeno espezifikoa). Hortaz, PSA horiek ez dute tumorerik detektatu eta pazienteak ez dira Urologia kontsultetara bidali. Litekeena da 15.000 gizon espainolek prostatako minbizia izatea eta ez jakitea; izan ere, gaixotasunaren urteko intzidentzia 32.000 kasu berri ingurukoa da”.\nIMQ Zorrotzaurreko Urologia Klinikako espezialistaren aburuz, hau da arazoa: “orain diagnostikatzen ari garen minbizi-kasu gehienak aldi aurreratu batean daude; hortaz, gaixotasunaren diagnostikoak beranduago egiten direnez, a priori pronostiko txarragoa dute, eta, ondorioz, sendatzeko aukera gutxiago”.\nPereira medikuaren iritziz, beharrezko da “urtean behin aztertzea 50 urtetik gorakoak edo 45 urtetik gorakoak, familia-aurrekaririk badago. Analitika bat bezain erraza den proba baten bidez eta analisietan hain ohikoa den PSA bezalako proba baloratuz, espezialistek tumorea detekta dezakete. Merezi du gogoraraztea minbizi-mota horrek fase goiztiarretan sendatzeko probabilitate handiena duela, ez dituela prostatako hiperplasia onbera ez bezalako sintomak ematen; beraz, azterketak dira prostatako minbizia detektatzeko tresnarik errazena, merkeena eta eraginkorrena”.\nEsan bezala, lehen, kontroletan errutina zegoenean, espezialistek aldi goiztiarragoan ikusten zituzten gaixotasun onkologikoen diagnostikoa atzeratu egin du pandemiak.\n“Paziente batek barrabiletan zerbait arraroa nabaritzen badu (noduluren bat, sendotasun-aldaketa edota mina), espezialista batek aurrez aurre miatu eta barrabilen ekografia egin beharko du. Barrabiletako tumorea prostatakoa bezain ohikoa ez bada ere eta biztanle-tarte gazteago batean gertatzen bada ere (15 eta 30 urte bitartean), pandemian zehar ia ez da egon espezialista batek aurrez aurre miatzeko aukera. Horrekin batera, zenbait gaztek oraindik agerian uzten dute eragozpenbidea edo lotsa osasun-arazo horren aurrean; izan ere, gazteen artean nork bere barrabilak miatzeri dagokionez kontzientzia gutxi dagoenez, minbizi horren diagnostikoa atzeratzen ari da”, azpimarratu du urologoak.\nGiltzurrunetako minbiziari dagokionez,“ekografia batean, beste arrazoi batengatik, giltzurrunetako minbizi asintomatiko txiki bat aurkitzen denean, errazago erauzi daiteke organoa mantenduz. Orain, pazienteak gure kontsultetara etortzen dira gernuan odola aurkitu dutelako, eta hori tumore handiagoekin lotzen da, eta horietan tumore horiek erauzteko eta giltzurruna kontserbatzeko probabilitatea txikiagoa da, giltzurrun-unitate osoaren exeresia behar izaten baita. Beste behin ere, egiaztatu da azterketak egiten jarraitu behar dela, minbizi-motak hobeto maneiatzeko, pandemia egon arren”, amaitu du azaltzen.\nMovember mugimendua urologikoak ez diren bere arazo batzuez ere arduratzen da, hala nola, gizonen depresioaz eta ariketa fisikorik ez egiteaz.


Mintegia: web semantikoa eta lengoaia dokumentalak at dokulan.net\n« Herritek eta estandarrak\nBizkaiko digitalizazio lanen inguruko monografikoa »\n2005eko abenduaren 12an Madrilen web semantikoak eta lengoiaia dokumentalek duten harremanaren inguruan mintegi bat ospatu zen, Uso de lenguajes documentales en la web semántica izenburupean eta SEDIC eta CINDOC erakundendeek antolatuta.\nMintegia oso interesgarria suertatu zen, bertara hurbildu ginenok egun bakar batean azalpen teorikoak eta esperientzia praktikoen azalpenak entzuteko aukera izan genuelarik.\nGoizean goiz, ponentzia teorikoak aurkeztu ziren:\nAsunción Gómez-Pérezek web semantikoaren oinarriak azaldu zituen, ontologien garrantzia azpimarratuz.\nÁngeles Maldonadok hiztegiaren kontrola ezinbestekotzak jo zuen informazioaren berreskuraketa bermatzeko.\nAntonio García Jiménezek tesauro eta ontologiek duten harremana azaldu zuen, azken hauek aurrekoak hobetzen dituztelaren iritzia defendatuz, baina gaur egun ere tesauroak ere beharrezkoak eta lagungarriak direla argi utziz.\nMartín Álvarez Espinar OWL eta SKOS estandarren arteko ezberdintasunak azaltzen saiatu zen —lehenengoaren potentzia azpimarratuz eta bigarrenaren sinpletasuna— Nuevos lenguajes de marcado y estándares para la codificación de lenguajes documentales (OWL y SKOS-Core) izeneko ponentzia luzeago batean.\nMintegiaren bigarren atalean alderdi praktikoagoak landu ziren:\nGómez-Pérezek ontologien garatzeko dauden hainbat programen —Protégé, WebODE, OilEd…— eta metodoen berri eman zuen, erabilitako metodoak ontologia batean jaso daiteken ezagutza mugatzen duela argituz eta horren arabera ontologia arinak —lightweight, tesauroak barne— eta astunak —heavyweight— ezberdinduz.\nRodrigo Sánchez Jiménezek web semantikoaren tresnak erabiliz UCMko bere lantaldea garatzen ari dan klasifikatzaile automatiko bat aurkeztu zigun, dokumentu bilduma batentzako SKOS lengoaian tesauro berezi bat sortzeko gai dena.\nXabier Agenjok, Francisca Hernándezekin batera Cantabriako kultur ondarea web semantikorako prestatzeko egin duten lanaz hitzegin zuen. Bere ustetan, mota horretako lanak egiterakoan aurretik egindako kontzeptualizazioak kontutan edukitzea beharrezkoa da, batez ere Conceptual Reference Model delakoa azpimarratuz. Bidean den ISO 21127, FRBR, FRANAR, DCMI, PREMIS, MARC, EAD… ere aipatu zituen.\nRichard Benjaminsek iSOCO enpresak egindako web semantikoko proiektu batzuk aurkeztu zizkigun. Lehenengo eta behin, proiektu hauen oinarri eta garatzeko alderdirik gogorrena ontologiaren garapena dela azaldu zuen. Hau da, beti gertatzen zaigun bezala, hemendik aurrera ere kontzeptualizazioa, abstrakzioa eta dokumentuen egituraren jabe egitea izango da gure lanaren alderik zailena… eta interesgarriena. Enpresa honek egin dituen proiektuen artean, Espainiako Botere Judizialak eskatu duen eipaile berriek dituzten galderak erantzuteko sistema bat iruditu zitzaidan interesgarriena.\nJesús Gascón Garcíak Temaria datu baseaz hitzegin zuen. Sistema honek dokumentazioren inguruko gaiak lantzen dituzten hainbat aldizkaritako artikuluen katalogazioa jasotzen du. Bere ezaugarririk garrantzitsuena hiru hizkuntzetan —katalana, gaztelera eta ingelesa— dagoen tesauro baten erabilera da. Ponentziak tesauro horren erabilerak dituen abantailak eta zailtasunak azaldu zituen.\nPartehartzaileen artean informatikariak eta dokumentalistak egoteak landutako gaien ikuspuntu ezberdinak entzuteko aukera eman zuen. Aldi berean, ezagutza eta dokumentazioaren antolaketak espezialista ezberdinak behar dituela erakutsi zuen. Argi dago ordenagailuak —informatikarien esparrua— ezagutza eta dokumentazioaren antolakuntzaren —dokumentalisten arloa— oraina eta geroa direla, bi ikasketa tradizioen elkarulertzea ezinbestekoa bihurtzen delarik.\nArgi geratu zen, nire eritziz behintzat, benetako web semantikoa —gizakiok eta makinek ulertuko dugun sarea— lortu nahi badugu, webean dauden dokumentuen kodeketa hobetu beharra dagoela. Hobekuntza honek bi bide jarraitu behar lituzke:\nDatu gehiago idatzi: metadatuak erabili.\nErabiltzen diren datuen kontrola, metadatuetan jasotako informazioa ahalik eta erabilgarriena izan dadin.\n0 Erantzunak to “Mintegia: web semantikoa eta lengoaia dokumentalak”\nIdatzi honen jarioa Trackback Address\nIritzi bat idazteko saioa hasi behar duzu.\n24 queries. 0.2800 seconds.


Vostok-1 - Wikipedia, entziklopedia askea.\nEspazio jaurtiketa 1961eko apirilaren 12a\nLurreratzea 1961eko apirilaren 12a\nSoviet space program (en)\nVostok-1 (errusieraz: восток, ekialdea) sobietar batasunak (SESB), gizaki bat lehen aldiz espazioratzeko erabili zuen espazio-ontzia izan zen. Juri Gagarin izan zen 1961-eko apirilaren 12an Vostok-1 espazio-ontzi barnean Kazakstanen dagoen Baikonurgo kosmodromotik lur plantetatik lehen aldiz lurraren orbitan ibili zena. Sergei Korolev-ek eta bere ingeniariek diseinatu zuten gailua.\nLurrari buelta osoa egin zion ia bi ordutan. Itsaso Baltikotik abiatu zen gutxi gorabehera (~1000 Km ekialdera) eguerdian (6:07 UTC, Ordu Unibertsal Koordinatuaren arabera). Siberia osoa zeharkatu zuen eta ordu laurdenean heldu zen Kamtxatka peninsularaino. Ozeano Barean sartzerakoan berehala aurkitu zuen gaua (6:37 UTC); ilunpean ozeano osoa ordu betean zeharkatu eta Magallanes itsasartetik pasa ondoren egunsentia ikusi zuen (7:10 UTC). Atlantikoa beste ordu laurden batean zeharkatu eta Angolaren kosta aldetik pasatzerakoan abiadura moteltzeko retrokoeteak piztu zituen. Atmosferan berriro sartzerakoan ontzian espero gabeko biraketa gogorrak sufritu ondoren, balaztatze-lana eginda retrokoeteen moduluak askatzea lortu zuen Egipto gainean (7:35 UTC). Mediterraneo eta Kaspiar itsasoetatik pasa ondoren ontzia utzi zuen Gagarinek eserlekutik jaurtikita (6:55 UTC) 7.000 metroko altueran. Jausgailua zabalduta 10 minutuan lurrera heldu zen arazorik gabe (7:05 UTC). Teorian ia abiatze-toki berera itzuli behar zen, baina planeta ekialdera bira egiten zuenez, mendebalderago lurreratu zen 40.000 km egin eta gero; Baltikotik ekialdera ez, iparraldera baizik.\nOrbita ibilbidea (eslovakieraz). 6:07 štart: jaurtiketa; 6;37 západ Slnka: gautzea; 7:10 východ Slnka: egunsentia; 7:25 zážih brzdiaceho motora: retrokoeteen aktibatzea; 7:35 oddelenie pristávacieho modulu: atmosferara itzultzeko gailutik banatzea; 8:05 pristátie : lurreratzea\nVostok espazio-ontzia jaurtitzeko plataforma\nVostok programako espazio-ontziek bi zati nagusi zituzten:\nAtmosferan sartzeko modulu esferiko bat (2460 kilo, 2,3 metroko diametroa). Modulu honen barnean zihoan kosmonauta hala nola zenbait gailu eta bertatik ateratzeko sistemak.\nErregaia eta motorrak zeramatzan modulu konikoa (2270 kilo, 2,25 metro luze eta 2,43 metro zabal).\nVostok eta Voskhod espazi-ontzien eserlekuak\nItzuleran, behin Vostok kapsula atmosferan sartzen zenean gutxi gorabehera 7.000 metrotara kosmonauta bertatik jaurti zen jausgailuz, kapsulak ere bere jausgailuak zituen eta horrela lurreratze ziren biak.\nMultimedia: Category:Vostok 1\nOrriaren azken aldaketa: 21 urria 2021, 20:19.


Escrito el 9 de Abril de 2018 en vasco con un tamaño de 6,13 KB\nZer da gizartea, zer da ingurune soziala Gizartea gizakien arteko harremanak sortutako ingurua da. Bost ingurune sozial Nagusi bereizten ditugu:  Zibilizazio bat:\nGizarte mota bat da eta maila abstraktuen aldetik Soziologiak hura azter dezake. Gizartean hainbat zibilizazio mota daude Eta hauen artean desberdintasunak handiak dira.  Herrialde bat: Herrialde bakoitzak badauzka berezitasun batzuk Singularrak edo berezkoak direnak. Hala ere. Badaude komunean Dituzten berezitasunak herrialde desberdinen artean.  Erakunde bat: Herrialde baten barruan badaude hainbat klase sozial eta 10 Klase sozial hauek arazoak dituzte.  Talde sozial bat: Herrialde batean lau esparru nagusiak daude; Kulturala, ekonomikoa, soziala eta politikoa, eta esparru honen barruan Beste errealitate txiki batzuk daude, talde sozialak izango direnak.  Bi pertsonen arteko harremanak: Gizartean talderik txikiena da. Bi Pertsona elkartzean ingurune sozial bat eratzen dela esan dezakegu. Zergatik? Hirugarren pertsona bat beraien elkarrizketan sartuz gero, Ordura arteko tonua, keinuak, klima... Guztiz alda daitekeelako. Baina bi Pertsonen arteko harreman guztiak ez dira gizarte bezala hartzen. Elkarrekintza mota hau gizartea dela kontsideratzen dugu, baldintza hau Lortzen bada: aurrez aurretik geraldia egon behar da finkatuta eta arau Zehatz batzuk jarraituko dira. Elkarrekintza hori leku publiko zein pribatuan eman daiteke, eta arauak Beharrezkoak dira. Hau da rolak edo botere harremanak gertatzen Direnean, Aurreiritzi edo arau horiek ematen ez badira ez da Elkarrekintza gertatzen\nArazo soziala eta arazo soziologikoa\nIkusmolde humanistaren barruan aztertzen dugu:\nOrokorrean, agintari-administrazio ikuspegitik gauzak 'gaizki' doazen momentua. Normalean gizarte ordenuaren edo Ezarritakoaren kontra doana. Berdin dio arau horiek bidezkoak edo ez Bidezkoak diren.\nGizartea nola funtzionatzen duen jakitea, (Nola Dabil ingurune sozial bat, zeintzuk diren bere arauak, zein baliabide Behar dituen harreman sozialen sistema hautsi gabe, gizarte ordenua Mantendu eta kideen loturak kontserbatu.) Beraz soziologiari Interesatzen zaiona da, positiboa, orokorragoa dena da. Gobernua bai, Horren barruan eman daitekeen iraultza ez. Gizarte batean arau-sistema Bere osotasunean ikertzen da, ikuspegi soziologikoa, eta ez hori Bakarrik, egoera zehatz batean parte hartzen duten talde sozial guztien Ikuspegi guztietatik ere. Soziologia modu orokor eta objektiboan ikertzen Saiatu behar da.\n5.1. NOLA GERTATZEN DA GIZARTE ALDAKETA Aldaketa soziala gure gaur egungo gizartean etengabe gertatzen den Fenomenoa dugu. Bi jarraibide sozial desberdindu ditzakegu, alde batetik Estatikoak, estatus sozialak, rol sozialak, estratifikazio soziala eta instituzio Sozialak direnak eta bestetik dinamikoak, gizakien jarrerak eta beharrizanak, Teknologiaren berrikuntzetatik, hirien zabalkuntzara doazenak. Hauek guztiak aldaketa sozialaren dimentsioak dira, kulturaren eta instituzio sozialen Transformazioa denboraren poderioz. Gizarte guztiak aldatzen dira etengabe, Eta aldaketa honen inguruan teoria ezberdinak aurkitzen ditugu, eboluzionista, Ziklikoak, fontzionalistak edo gatazkarena... Aldaketa soziala leku guztietan gertatzen da, nahiz eta horren erritmoa aldatzen Den leku batetik bestera. Gizarte batzuek beste batzuek baino azkarrago Aldatzen dira eta batzuetan gizarte berdin batean ere elementu kultural batzuek Modu azkarrago batean aldatzen dira beste batzuekin konparatuz. Esan Beharra dago aldaketa soziala nahita eginiko zerbait izan daitekeela, baino Gehienetan planifikaturik ez dagoen aldaketan izaten dira. Aldaketa sozialak, bestetik desadostasunak eragiten ditu. Izan ere aldaketa Hauen ondorioak positiboak zein negatiboak izaten dira. Azkenik, aldaketa Sozial batzuk beste batzuk baino garrantzi handiagoa dute. Aldaketa hauen Artean, batzuk izaera igarokorra dute, hau da bizitzaren aldi batean soilik Ematen direnak (arropa) eta beste batzuek ordea hainbat generazioetan zehar Irauten dute, (telebistaren agerpena). 5.2. ZEINTZUK DIRA ALDAKETA SOZIALAREN KAUSAK Aldaketa sozialak hainbat kausa eta faktoreen eraginez ematen dira. Kulturak, Etengabe elementu berriak bereganatzen ditu, beste zenbait alde batera Uztearekin batera. 1.- Asmakuntza: Objektu, ideia eta harreman sozial berriak. Propultsio bidezko Suzirien ikerketari esker adibidez, hainbat ibilgailu berri eraiki izan dira zeinekin Espaziora bidaiatu daitekeen. Gaur egun zerbait normal moduan ikuste dugu Asmakuntza hori eta posible da hurrengo mendean jende asko espaziora Bidaiatu ahal izatea. Izan ere, ezaugarri kultural berriak aurrerakuntzari esker 44 Azaltzen dira. 2.- Aurkikuntza: Lehen aldiz munduan dauden elementu batzuen aurkikuntza Egiten denean ematen da. Esaterako, medikuntzan egon diren aurrerapenak, Giza gorputzaren inguruko ezagutza handitzea ahalbidetu digute, bizi itxaropena Handitzearekin batera. 3.- Zabalkuntza: Zabalkuntzak hainbat aldaketa suposatzen ditu. Merkataritzak, Migrazioek eta komunikazioek elementu kultural desberdinak mundu osotik Zabaltzea eragiten dute. Adibidez, arropak Asian eginak dira eta monetak, Turkian. Ikus dezakegunez, munduan zehar zabaltzen diren elementu Kulturalak dira. 4.- Gatazka: Gatazken eraginez ere, hainbat aldaketa ematen dira. Marxen Aburuz, klaseen arteko gatazkak ziren aldaketa sozialak eragiten zutenak. Gatazka sozialak, desberdintasunaren produktuak, gizartean aldaketak Suposatuko lituzkeela aurreikusi zuen baita gurean ere. Aldaketa sozialarekin amaitzeko, aipatzekoa da berrikuntza guztiak ez direla Onartzen. Izan ere, berrikuntza elkargarriak errazago onartzen dira ezarritako Kulturaren ezaugarri garrantzitsuenekin kontrajarriak direnak baino. Badakigunez, aldaketaren ondorioak amaigabeak dira, aurkikuntza gehi Asmakizunak, konponbide berri eta hedaturiko kultur ezaugarriak bezala, Kultura alderdi asko nahasten dituzten aldaketak erantzun kate bat sortzen dute Sarritan\nMarx iraultza soziala marx gizartea Marx klaseen arteko borroka Klase sozialak marx Klase soziala Gizarte Marx klase sozialak Klase sozialak gabeko gizartea


Adierazpen askatasunerako eskubidea Espainiako prentsan | Atabala\nAdierazpen askatasunerako eskubidea Espainiako prentsan\n.-(e)k idatzia\t 2015(e)ko azaroak 10 0\nDemokrazia batek oinarrizkoak dituen eskubide bi dira, informaziorako eskubidea eta adierazpen askatasuna. Egiazkoa den informazioa eta iritzi publikoarentzat esanguratsua dena da, Espainiar Konstituzioak babesten duen informazio mota. Ezaugarri horiek dituen informazio horren gaineko iritzia era askean emateko eskubideak borobiltzen du, demokrazia heldu batek beharrezko duen zirkulua. Ardura eta botere publiko eta politikoa dutenen jokabidearen auto-arauketarako edo auto-zentsurarako oinarrizko zutabeak dira, bai informazioa eta baita beronen gainean iritzia askatasunez emateko eskubidea ere. Hedabideen eta bertan diharduten kazetarien profesionaltasunaren eta askatasunaren higatzeak ekarri du, egun Espainian adierazpen eta prentsa askatasunak bizi duen egoera larria. Lobby ekonomikoen morroi eta oro har, iruzurra estaltzeko Espainiar Gobernuak eragindako presioak elikatu du, Espainiar hedabide nagusiek duten mendekotasuna.\nEspainiar Konstituzioaren 20. artikuluak honela dio:\n1.- Hurrengo eskubideak aitortu eta babesten dira:\na) Pentsamenduak, ideiak eta iritziak, idatziz nahiz beste edozein bidetatik askatasunez azaldu eta zabaltzeko.\nb) Ekoizpen eta sortze literario, artistiko, zientifiko eta teknikorako.\nc) Katedra eskubiderako .\nd) Edozein hedabidetatik askatasunez egiazko informazioa komunikatu eta jasotzeko. Legeak kontzientzia-klausularako eta lanbide-sekreturako eskubideak arautuko ditu, eskubide horiek egikaritzerako orduan.\n1978ko Konstituzio Espainiarrak oinarrizko eskubideen artean jasotzen duen adierazpen askatasunaren inguruan hitz egin berri du José Yoldik (2015: 9), Argiarako egindako elkarrizketan: “ El Paísen gisako hedabideetan ezin zaio sekula nagusiari pentsatutakoa osoki esan”. Luze hitz egiten du Yoldik, Espainian prentsa askatasunak dituen eta izan dituen muga eta oztopoen inguruan. Frankismo ondorenean ere ustelkeriak bere horretan segi zuela kontatzen du eta garbi azaltzen du, bai orduan eta baita orain ere, alderdi politiko baten inguruko ikerketa bat abiatzen denero ez dela Estatuaren kontrol egiturak zoli ibili direlako, sistema ustel horretatik kobratzen zuen eta baztertua izan den norbait hizketan hasi delako baizik. Estatuaren egiturak non dauden ez dakiela dio Yoldik.\nIritzi berekoa da Javier Salutregi (2015: 6) ere, Gara-ri azaroaren 8an eskainitako elkarrizketan: “Salvo contadas excepciones, todos los periódicos están pegados a la hegemonía ideológica española”.\nBestalde, The New York Times-ek, nazioarteko ataleko portada eskaini dio Espainian prentsa askatasunak dituen muga eta oztopoei; zehazki, Rajoyren gobernuak eragiten duen presioari eskaini dio erreportaje luzea aipatu hedabideak. Raphael Minder kazetariak sinatutako artikuluan argi geratzen da, Espainiako hedabide nagusien erronketako bat izan dela aro digitalera egokitzea. Hala ere, prentsa askatasunak izan duen mehatxu larriena, independentzia editorialaren galera izan dela azpimarratzen da artikuluan. Guzti hau finantza krisiaren erdian indartu egin da eta honek egoera larriagotu du. “Mordaza lege” deiturikoak ezartzen dituen mugez gain, larria da prentsa askatasunak jasotzen duen presioa, batez ere, eragin handiena duten hedabideen gainean.\nEspainiako heldutasun demokratiko eza erpin askotatik aztertu daitekeen arren, prentsak Frankismo ondorenetik egunera arte izan duen askatasun defizita agerian jarri dute, beste behin ere, aipatu berri ditugun hiru hedabideok. Formalki onartuta izan arren, edukiz erdi-hutsik dauden beste bi eskubideren adibideak dira informazio eta adierazpen askatasunerako oinarrizko eskubideak.


Laudioko Udalak inbertsio eta zerbitzu berrietan oinarritzen du 2022ko aurrekontua | zuIN\nLaudioko Udalak inbertsio eta zerbitzu berrietan oinarritzen du 2022ko aurrekontua\n⁃ Ander Añibarro buru duen Gobernu-taldeak Laudioko auzoetan inbertsioak egitera bideratuko du inbertsioen % 4,3a, auzotarrek proposatutako proiektuen aldeko apustua eginez\n⁃ Aurkeztutako kontuei esker, udalerriaren funtsezko beharrei erantzuten jarraitu ahal izango da, merkataritzarako, enplegurako, gazteentzako eta gainerako taldeentzako laguntza-lerro eta zerbitzu berriak barne\nHirugarren urtez jarraian, Laudioko Udalak bere kontuak onartuta ekingo dio ekitaldi berri bati. Gobernu taldeak, Ander Añibarro buru duela, 2022ko aurrekontuak prest ditu urteko lehen egunetik udalerriarentzat funtsezkoak diren proiektuei ekiteko. Kontu berriak, aurreko ekitaldikoak bezala, COVID-19aren pandemiak eragin duen testuinguru sozioekonomikoak markatzen ditu. Hala ere, Ander Añibarro alkateak esan duenez, “Kontuak udalerriko ekonomiaren, gizartearen, kulturaren eta aisialdiaren susperraldirako daude planteatuta”.\nHorrela, honetan oinarritutako aurrekontu bat aurkeztu da: “udaleko zerbitzu publikoak modernizatzen eta eguneratzen jarraitzea, eta laguntza-behar handienak dituzten kolektiboei, familiei, merkataritzari, langabetuei eta abarri, lehentasuna emateko ahaleginari eustea, aurreko ekitaldietan egin den bezala”, erantsi du Eva Marquínez Ekonomia eta Zergen Kudeaketa zinegotziak.\nUdal zerbitzuetara egokitutako aurrekontua\n2022rako aurkeztu den udal aurrekontua 23.492.359,61 eurokoa da, eta udal Euskaltegirako 789.687,88 euroko partida jasotzen du. Hala ere, Udalak datorren ekitaldian lanerako izango duen zenbateko osoa 2021ekoa baino txikiagoa da, ur-zikloaren kudeaketa integralerako ur-partzuergoari atxikitzearen eta hiltegiaren jarduera etetearen ondorioz, batez ere. “Zerbitzu horien kontuen gaineko eragina kentzen badugu, Laudioko Udalak 2022rako duen aurrekontua % 5,1 hazi da, 2021arekin alderatuta”, zehaztu du Eva Marquinezek.\nLangileen ordainsarien kapituluan, oro har, % 2ko soldata-igoera ezarri da, 2022rako Estatuko Aurrekontu Orokorren proiektuan jasota dagoena.\nDiru-laguntzetarako partida ere % 3 handituko da, 2,7 milioi eurora helduz. Nabarmendu beharreko puntuetako bat hainbat kolektiborentzako laguntza-ildo edo diru-laguntza berriak abian jarri izana da:\n•Eskariaren araberako taxi-programa landa-ingurunean bizi direnpertsonentzat.\n•Animaliak garraiatzeko laguntzak, sakrifikatzeko.\n•Gazteentzako alokairurako laguntzak.\n•Negozio berrietarako alokairurako laguntzak.\n•Laudioko langabeak kontratatzeko laguntzak.\n•Gizarte-larrialdietarako laguntzen indartzea.\nEta aurrekontuaren % 40, hau da, 9 milioi euro inguru, Udalaren ondasun eta zerbitzu arruntetako gastuetarako dago konprometituta. Horren harira, Marquinezek azaldu duenez, “gastuaren atal honetako puntu garrantzitsuenetako bat, auzoetako garbiketa-maiztasuna handitzea ahalbidetuko digun garbiketa-kontratu berriaren ondoriozko igoera izango da”. Alkateak nabarmendu duenez, “aurrekontu honek 500.000 euroko partida berreskuratuko du udalerriko kultur eta jai jardueretarako, kaleetara bizitza itzultzeko”.\nInbertsioen artean, nabarmentzekoak dira Lamuzako parkeko haur-parke berria (150.000 €), Jose Matia inguruan hondakinak biltzeko sistema pneumatikoa abian jartzea (190.000 €), rokodromo bat instalatzea (75.000 €), Lamuza plazatxoa 21-35 urbanizatzea (75.000 €), Ellakuriko igerilekuak hobetzea (60.000 €) eta HAPOa berrikusteko lanak hastea (70.000 €), edo Aretako parkean estalitako espazio berri bat egokitzea (25.000 €).\n“2022 ilusioz betetako urtea izango da Laudiorentzat, inbertsio eta proiektuekin, pixkanaka udalerria eraldatzeko eta modernizatzeko behar den dinamikan jarraitu ahal izateko. Gainera, 2022an inbertsio berriak esleituko dira, horretarako udal diruzaintzako gerakina erabiliz”, adierazi du alkateak.\nOro har, 2022ko tasak eta prezio publikoak eguneratu dira, zerbitzuak emateko estimazioekin eta onartutako ordenantza fiskaletan ezarritakoarekin bat etorriz. Azpimarratzekoa da Arabako Foru Aldundiaren Toki Erakundeak Finantzatzeko Funtsa (TEFF-FOFEL) 12.586.285,21 €-ra igo dela, erakunde finantzatzailearen estimazioetan oinarrituta, eta aurrekontuaren % 55 inguru hartuko du.\n“Urtean zehar diru-laguntzak lortzeko lanean jarraituko dugu, Europako funtsetan arreta berezia jarriz, Laudiora inbertsio interesgarriak erakartzeko”, gaineratu du Marquinezek. Zentzu horretan, alkateak gogorarazi nahi izan du “Udalak dagoeneko aurkeztu dituela Europako funtsen deialdietarako proiektuak, eta horiek ebatzi zain daudela”.\nUdal euskaltegia 2022\nUdal Euskaltegiaren aurrekontua ia ez da aldatu aurreko ekitaldiekin alderatuta: 789.687,88 eurokoa izango da. Oro har, 2022rako Estatuko Aurrekontu Orokorren proiektuan aurreikusitako % 2ko soldata-igoera esleitu zaie langileei, gainerako gastu eta inbertsioei eutsiz.\nAtalak/Categorías Udala, Ekonomia, Presupuestos\n← Kaleko antzerkia, azaroaren 19 tik abenduaren 17ra\nLaudiok trafikoa zaintzeko eta abiadura kontrolatzeko kanpaina aktibatu du gaur →


ICE Trenaren Sarrerak eta Bidaien Ibilbideak merkeak | Save A Train\nICEren nazioarteko ibilbideen artean Frantzia dago, Belgikan, Danimarka, Austria, Herbehereak, eta Suitza.\nIntercity-Express edo bere lasterbide izenean ICE sistema bat da Abiadura handiko trenak Deutsche Bahn-ena da, Alemaniako tren hornitzaile nazionala. The ICE trenak are known for luxury, abiadura, eta erosotasuna Alemaniako hiri guztiak lotzen dituzten heinean.\nICE Bidaia Ibilbideak ez dira Alemaniara mugatzen. Trena Austriarako nazioarteko ibilbideetatik doa, France, Belgikan, Suitzan, Danimarka, eta Herbehereak.\nZure bidaia eta irteera data ziurtatuta dirua aurreztuko zenuke itzulketa tasetan. Itzultzeko tasa eta erabili gabeko ICE txartelak itzultzeko aukera erosten duzun txartel motaren araberakoa da. Era, dirua itzultzeko kuota txikiagoa da aurrezteko tarifa txarteletan tarifa estandarreko txarteletan baino. Kontuan izan DB-k ez dizula dirutan itzuliko txartela itzultzean. DB itzulketak DB bonuen bidez egiten dira, eskaintzen duten edozein zerbitzu ordaintzeko erabil dezakezu. Zure saldu ere egin dezakezu ICE tren txartelak online on internet forums if you wish to get the money back.\nICEren sarrerak merkeagoak dira gailurretik kanpo (Asteartea, asteazkenetan, ostegunetan, eta larunbatetan). Gailur egunetan, sarrera merkeak oso azkar agortzen dira, Flexpreisen sarrerak bakarrik utziz. Peak egunetan bidaiatzeko, Erreserbatu aldez aurretik aurrezki txartelak eskuratzeko. Ezin baduzu aurrezki tarifa sarrerak eskuratu, ziur egon goizean goiz eta arratsalde artean bidaiatzea (negozio bidaiariengatik) Flexpreis sarrerak orduan merkeagoak izango liratekeelako. Azkenik, saihestu aurrera bidaiatzea publiko and school holidays ICEren sarreren prezioak ere handituko liratekeelako.\nEuropako ICE tren txartelen eskaintzarik onena gure webgunean aurkituko duzu, Save A Train. Europan eta munduan trenen txartelen eskaintza handienak ditugu. Trenbide operadore ugarirekin eta algoritmo egokiekin dugun loturarekin, inoiz aurkitu ditzakezun ICE sarreren merkeenak eskaintzen dizkizugu. Era, ICE ez den trenetarako alternatiba merkeak aurkituko ditugu.\nICEren txartel baten prezioa txartel motaren eta nahi duzun eserleku motaren araberakoa da. Oro har, Alemaniako tren is famous for its low ICE ticket prices. ICE trenerako hiru txartel mota daude: txartel estandarra edo Flexpreis, Supersaver tarifa txartelak edo Supersparpreis, eta aurrezteko tarifa edo Sparpreis ICE txartelak. Aurrezteko tarifa txartelak sarrera arruntak baino merkeagoak dira, baina eskuragarri dauden sarrerak murrizten dira irteera eguna gerturatu ahala. ICE txartelen prezioak aukeratzen duzun klasearen arabera eta hemen klase bakoitzeko batez besteko prezioen laburpen bat da:\n2) Ekipajeak. Ziur zaude hegazkin batean bidaiatuz gero maletak ordainduko dituzula. Hala, ICE Trenak ekipajearen tasak ordaintzen badituzu erosten baduzu ez duzu kostu gehigarria izango ICE tren txartel merkeak. Argitzeko, batera ICE prezio merkeak, ez duzu ordainduko maletarik ordaindu beharrik. Horrek ICE bidaia aukera merkeagoa eta hobea bihurtzen du.\nKonpartimentu desberdinetarako sarrerak dituzten beste trenak ez bezala (estandarra, negozio, exekutiboa, etc.) Trenitalian bezala, Alemaniako ICE desberdina da. ICE tren guztietan bi klase daude: lehenengo klasea eta bigarrena. Bi kategorien arteko desberdintasun nagusiak prezioa dira, malgutasuna, eta eskaintzen diren zerbitzuak.\nSarrerak eta klaseko konpartsak ICE trenean, edozein txartel mota lehen mailan egon daiteke. This means that even the ICE tren txartel merkeak, aurrezki aurreztua, eta Super sparpreisek lehen mailako eserlekuak ordaindu ditzake. Hala, prezioa aldatu egiten da bi klaseetarako, goian ikusi den bezala.\nBigarren Klasearen konpartsak ez daude hain eroso erosotasunagatik. Gainera, bigarren mailako konpartimenduko eserlekuak batez besteko aireko eserlekuak baino hobeak dira. Plus, ergonomikoak dira, buru-euskarri batekin etorri, eta ereduzko oihalekin estalita daude. Horrek ibilbide luzeko bidaia erosoa egiten du.\nBigarren mailako bidaiariek jatetxera joan behar dute janaria eskatu nahi badute. Ezin dute eserlekutik eskatu ICE lehen mailako konpartimentuan dagoen bezala. Era, ICE bigarren mailako sarrerek bai Flexpreis-ekin bai aurrezteko tarifetan ez dituzte automatikoki estaltzen eserlekuen erreserbak. Bigarren klasean eserlekua erreserbatu nahi baduzu, 6 € -ko zenbateko gehigarria ordaindu beharko duzu. Era berean, Lehen Mailako eta Bigarren Mailako Bidaiariek entxufe elektrikoa dute eserleku guztietan.\nICE offers rail passes at cheap ICE Train prices Alemania edo Europa osorako bidai mugagabeetarako. Hiru trenbide mota daude:\nAlemaniako trenbide pasagunea Alemania barneko bidaia mugagabea da. Era, Europan bizi ez diren bidaiarientzat da, Turkian, eta Errusia. Alemaniako Rail Pass-en abantaila batzuk daude:\nTren pasaportearen titularrek hobari jakin batzuk bisitatu ditzakete Alemaniatik kanpo (Salzburg, Veneziako, eta Bruselan)\nBeheratutako ICE tren txartelak azpiko guztientzat 28 urte\nEurail mendateak Errusiaz kanpo bizi diren europarrak ez direnak ahalbidetzen ditu, Europan, eta Turkia Europan zehar mugagabean bidaiatzeko. Abantaila batzuk daude:\nDiscounts on ICE tren txartelak bai gazteentzako eta bai adinekoentzako.\nDoako tren ibilaldiak, bi urtetik beherako bi haurrekin bidaiatzen duten titularrentzako 11 urte.\nTrenen ordutegiak ez dira finkatuta, eta horrek erantzun zaila egiten du. Hala, ICE trenen ordutegiak denbora errealean sar zaitezke Save A Train orri nagusian. Idatzi jatorria eta helmuga eta eskuratu berehala ICE trenen ordutegi guztiak. ICEren trenaren tren geltokia 6 Ni, trenak behin irteten 30 helmuga nagusietara minutu batzuk.\nEtorrerako, ICE trenak iritsi 11 Alemaniako geltokiak eta Suitzako geltoki bat. Era, iristeko geltoki nagusien artean Oberhausen dago, Duisburg, Dusseldorf, Kolonia, Frankfurteko aireportua (Frankfurteko aireportu nagusia), Manheim, Siegburg, eta besteak.\nHain zuzen ere, izugarrizko lorategi botanikoak daude, sukaldaritzako maisulanen eskaintza zabala duten jatetxeak, Hogeita bi zoologiko, museoak, eta pubak gozatzeko. Era, ez badakizu zer geltoki aukeratu, gure algoritmoak aukeratzen lagunduko dizu.\nIntercity-Express (ICE) Alemaniako tren hornitzaile nazionalaren jabetzakoa da, Deutsche Bahn, eta DB Alemaniako Gobernu Federalarena da.\nICE nagusiki Alemaniako hiri guztietan zehar doa. Nazioarteko batzuk daude ICE travel routes Alemaniarekin muga egiten duten herrialde batzuetara.\nICE Train-ek igarotzeko jantokietan eskaintzen du, menuak menuak biltzen dituena, pintxo arinak, eta era guztietako edariak. Gainera, kargatzeko portuak daude eserleku bakoitzaren ondoan, free WiFi (mugagabea Lehen Mailan), eta anplifikadoreak etenik gabeko telefono mugikorreko harrerarako (Lehen Mailakoentzat bakarrik).\nOrrialde hau zure webgunean txertatu nahi duzu?? Klikatu hemen: https://iframely.com/embed/https%3A%2F%2Fwww.saveatrain.com%2Fblog%2Ftrain-ice%2F%0A%3Flang%3Deu - (Joan behera Embed Code ikusteko), Edo zuzenean orrialde honetara zuzenean lotu dezakezu.


Auzitegi Konstituzionalaren Lege Organikoa indargabetzera begira Euskal Taldeak aurkeztu duen Lege Proposamenak izapidetze prozesua jarraitzen du Kongresuan Ganberaren gehiengo nagusi batek PPk eta Voxek aurkeztu dituzten osoko zuzenketak arbuiatu ondoren.\nEAJ-PNVren ekimenak, iragan martxoaren 23an izapidera onartu zenak, proposatzen du alde batetik, Konstituzio Auzitegiaren Legearen artikuluak ezabatzea, haien epaiei izaera betearazlea ematen dietenak eta epaiak betetzen ez dituzten agintari eta funtzionarioen aurka jardutea ahalbidetzen dutenak, eta, bestetik, autonomia-estatutuen aurkako aldez aurreko konstituzio-kontrakotasuneko errekurtsoa berreskuratzea indargabetzea.\n2015ean onartu ziren aldarazpen biek, Euskal Taldearen aburuz "Justizia konstituzionalaren eredua desnaturalizatzea" ekarri dute eta “ondorio kaltegarriak eragin dituzte Auzitegi Konstituzionalari ez dagozkion erantzukizunak egoztean”. Horregatik, eta aldarazpen bi hauek “ondorio larriak” ekarri zituztela eta “nagusiki politikoak diren prozesuak judizializatzeko bidean urrats berri bat” izan zirela argi utzi ondoren, Euskal Taldeak aldarazpen horiek atzera bota nahi izan ditu bere ekimenarekin.\nKongresuaren abala jasotakoan, EAJ-PNVren Lege Proposamenaren izapidetze prozesuak aurrera darraio Batzordea Konsituzionalaren batzordean. Zuzenketa partzialak aurkezteko epea amaitutakoan eta ondoren egin behar den eztabaida amaitutakoan, Txosten bat egingo da Osoko Bilkurara eramango beharko dena.


Iparraldeko sorkuntzen katalogoa — Euskal kultur erakundea\nHemen zaude: Hasiera › Kultur eragileak › Iparraldeko sorkuntzen katalogoa\nEuskal ikusgarrien hedapenaren laguntzeko asmoz, Euskal kultur erakundeak Iparraldeko sorkuntzen katalogo hau proposatzen dizu.\nKategoriaren araberako bilaketa:\n- Haurrentzako ikusgarriak\nKatalogoaz bi hitz\nZertarako katalogo bat?\nIparraldeko artista, konpainia edota taldeen sorkuntza lana hobeki ezagutzera emateko. Katalogo hortan, hedapenerako pentsatuak izan diren sorkuntzak sartuak izan dira bakarrik. Euskal kulturari lotuak diren emanaldiak agertzen dira.\nNori zuzendua da?\nIkusgarri edo emanaldien aurkezpenak antolatzen dituztenei zuzendua da, izan elkarte, herriko etxe, hedatzaile, programatzaile, festibala antolatzaile, …\nZer sorkuntza mota?\nIkusgarrigintza arloan sartzen diren diziplina artistiko desberdinak aurkituko dira : dantza, antzerkia, zirkoa, performantza artistikoak. Sorkuntza hauek amaturrek edota profesionalek eramaten dituzte. Zerrenda hori etengabe eguneratzen dugu, sorkuntza berrien egutegiaren araberan. Azpimarratzekoa da Euskal kultur erakundeak diruz edo teknikoki laguntzen dituen sorkuntzak direla bereziki aurkeztuak hemen.\nLehen informazio iturri bat da katalogo hau. Zuzenean sorkuntzaren egilearekin harremanetan sartu beharko da datu gehigarrien eskuratzeko. Horretarako sorkuntza bakoitzaren fitxan harremanetarako lotura bat agertzen da.\nGainerateko informazioentzat gurekin harremanetan sartu :


Haurrek piztutako inauteri giroari gazte eta helduek emanen diote segida Narbarten - Bertizarana - 2020-02-19 - Erran.eus\nHaurrek piztutako inauteri giroari gazte eta helduek emanen diote segida Narbarten\nTtipi-Ttapa 2020-02-18 10:30\nOrtzirale eta larunbatean gazte eta helduen txanda izanen da.\nAsteazken eta ortzegunean haurrak izanen dira protagonista eta ortzirale eta larunbatean gazte eta helduak.\nHastear dira Narbarteko inauteriak. Haurrak izanen dira asteazken arratsalde honetan, inauteriei hasiera emanen dietenak. Mozorroak soinean, baserriz baserri eskean ibiliko dira gurasoen laguntzarekin. Ortzegunean, berriz, eskolatik kalejira eginen dute. Mozorroak jantzita herrian barna ibiliko dira. Eguerdian bazkaltzeko bilduko dira eta arratsaldean jokoak izanen dituzte, tartean oilar jokoa. Ondotik, txokolatea eskainiko dute biltzen diren guztiendako.\nOrtziralean mozorro lehiaketa\nOrtzirale ilunabarrean gazteek haurrei hartuko diete lekukoa. 20:30ean Herriko Ostatuan bilduko dira afaltzeko. Mozorroturik joateko deia egin dute, hartara, afalondoan eginen den mozorro lehiaketan parte hartzeko aukera izanen baitute. Bestan segitu nahi duenak aukera ederra izanen du horretarako, 00:00etatik 05:00etara Txingudi DJa gonbidatu baitute.\nLarunbatean, berriz, bezperako bestondoa pasatzeko denbora aunitzik gabe, gazteak 11:00etan elkartuko dira, aldi honetan ere mozorrotuta. Indarrak hartzeko Herriko Ostatuan gosaldu ondotik, 12:00etan plazatik abiatuta etxez etxe ibiliko dira.\nGizartea Bertizarana Narbarte


eskuliburua CNC hidraulikoa xafla zizaila makina prezioa - Bambeocnc\nModelo zenbakia: QC12Y-6 * 3200\nMakina mota: swing hidrauliko habe zizaila\nLodiera lodiera: 8 mm\nEbaketa eremua: 8 * 3200 mm\nAplikazioa: metal, altzairuzko, ss, burdineria ebaketa\nIbiltartea: 14 (min-1)\nPlaka indarra: gutxiago 450 N / mm * mm\nProduktua: eskuila metalezko ebaketa makina\nZabalera zabalera: 3000mm\nAtzeko tartea: 20-500 mm\nAutomatikoa edo eskuzkoa: automatikoa\nMetalezko xafle hidraulikoz egindako makina batez ere metalezko plaketen tamaina guztietako ertz zuzenen ebaketa erabiltzen da. Industria-sektore askotan erabiltzen da, hala nola, ijezketa, automobilgintza, hegazkina, itsasontzia, traktorea, zubia, tresna elektrikoa, tresna, galdara eta abar.\nAltzairuzko soldadurako markoa, strenth nahikoa eta zurruntasuna.\nGidatzeko sistema hidraulikoa, segurtasuna eta funtzionamendu fidagarria eta itxura fina.\nGap azkar eta malgua, gailuaren doitze zehatza.\nSegurtasun babeserako hesi fidagarria.\nBistaratze-gailu digitalak extruded-plaka luzera eta zizaila aldizkariak bistaratzen ditu.\nKalibratzeko gailua laminarekin neurketa eta zizaila egiteko.\nQC12YQ plakak zizelkatzeko makina hidraulikoan oinarrituta, kontrol digitaleko plaka makina automatikoa kontrol digitaleko sistema dauka, prozesatzeko abiadura eta zehaztasuna areagotuz eta plaka ebaketa-makina fina itxura handiagoa izan dezan.\n1, transmisio hidraulikoa, fluxuen banaketa fluxua, zilindroaren itzulera, kalitate handiko altzairu soldadura, performance fidagarria hartzen du;\n2, tolesturako itxura ederra mozteko erabil daiteke makina bat, funtzionamendua baino gehiago, inbertsio txiki eta txikiagoa duen eremu bat estaltzen du;\n3, zilindro bikoitzeko olioa, sei zilindroko presioa, egonkortasun ona, langileak ez du inolako segurtasun-babeseko gailurik erabili behar;\n4, zehaztasun irizpideen gida erabiltzea, hutsune batzuk ezabatzea, hezetasun handiko kalitatea, atzera elektrikoa izan daiteke, eskuzko doikuntza, lan azkar eta zehaztasunez, erosoa;\n5, ingurumenaren babesa, altzairuzko prozesatzeko ekipoak, motozikleten fabrikazio egokia.\nCNC sistemarekin hornitutako xafla hidraulikoak\nsistema hidrauliko integratu aurreratuan, kanalizazio instalazioa murriztu, makina erremintaren funtzionamenduaren fidagarritasun eta segurtasun handia bermatzeko\nElektrizitate kabinete PLC kableatzeko diagrama\nkontrol hidrauliko sistema\nGap egokitzeko gailua\nBlade gap doitze azkarra eta erosoa da, makina aurrean material laguntza eta Rear hornituak. Backgauge-ak bihurgailuaren engranajearen transmisio mekanikoa hartu du, doikuntza erosoa eta fidagarria.\nSakatu gailuaren diagrama